

**Republika e Kosovës**

**Republika Kosova-Republic of Kosovo**

**Qeveria - Vlada – Government**

*Ministria e Administrimit të Pushtetit Lokal*

*Ministarstvo Lokalne Samouprave Administracije*

*Ministry of Local Government Administration*

RAPORT I

PERFORMANCËS SË

KOMUNAVE TË

REPUBLIKËS SË KOSOVËS



2020

489735 649865 026654 765432 678935 748223 548973 489735 649865 026654 765432 489735 649865 489735 649865 026654 765432 678935 748223 548973 489735 649865 026654 765432 489735 649865 489735 649865 026654 765432 678935 748223 548973 489735 649865 026654 765432 489735 649865 489735 649865 026654 765432 678935 748223 548973 489735 649865 026654 765432 489735 649865 489735 649865 026654 765432 678935 748223 548973 489735 649865 026654 765432 489735 649865 489735 649865 026654 765432 678935 748223 548973 489735 649865 026654 765432 489735 649865 649865 489735 649865 026654 765432 678935 748223 649865 489735 649865 026654 765432 678935 748223

+



Prishtinë 2022

**Institucioni:**

Ministria e Administrimit të Pushtetit Lokal

**Mbikëqyrja:**

Venera Çerkini, zv.Sekretare e Përgjithshme, MAPL

**Hartuar nga:**

**Diellor Gashi,** Udhëheqës i Departamentit për Performancë dhe Transparencë Komunale

**Mbledhja, përpunimi, verifikimi i të dhënave:**

Lazar Mitic, Zyrtar për Matje dhe Vlerësim të Performancës, MPL

Haxhi Krasniqi, Zyrtar i Lartë për Matje dhe Vlerësim të Performancës, MPL

Edina Ibishi, Zyrtare për Matje dhe Vlerësim të Performancës, MPL

Shqiponja Vokshi, DEMOS

Arber Kadriu – Konsulent/DEMOS

**Copyright 2021**

*Të gjitha të drejtat janë të rezervuara. Asnjë pjesë e dokumentit nuk mund të kopjohet, shumëzohet dhe të përdoret, në cilën do formë (elektronike dhe fizike) apo të përshkruhet pa lejen me shkrim të autorit - MAPL.*

Përmbajtja

[Hyrje 5](#_Toc96521825)

[Baza juridike për raportin e performancës 6](#_Toc96521826)

[Qëllimi 6](#_Toc96521827)

[Metodologjia 7](#_Toc96521828)

[Kapitulli I 9](#_Toc96521829)

[I. Performanca e komunave 2020 – Pjesa e Përgjithshme 9](#_Toc96521830)

[1. Vështrim i përgjithshëm i matjes së performancës komunale 9](#_Toc96521831)

[2. Trendet e performancës së komunave ndër vite 10](#_Toc96521832)

[Kapitulli II 23](#_Toc96521833)

[II. Pjesa e veçantë - Performanca e komunave 2020 23](#_Toc96521834)

[1. Rezultatet e komunave sipas fushave 23](#_Toc96521835)

[Fusha 1: Shërbimet Publike Administrative 24](#_Toc96521836)

[Fusha 2 – Transparenca Komunale 25](#_Toc96521837)

[Fusha 3 – Përgjegjshmëria Komunale 27](#_Toc96521838)

[Fusha 4 - Barazia në Punësim, Shërbime Sociale dhe Familjare 29](#_Toc96521839)

[Fusha 5 – Kulturë, Rini dhe Sport 30](#_Toc96521840)

[Fusha 6 – Menaxhimi i fatkeqësive 31](#_Toc96521841)

[Fusha 7 – Planifikimi Hapësinor 32](#_Toc96521842)

[Fusha 8 – Hapësirat Publike 33](#_Toc96521843)

[Fusha 9 – Infrastruktura Rrugore 34](#_Toc96521844)

[Fusha 10 – Transporti Publik 35](#_Toc96521845)

[Fusha 11 – Parkingjet Publike 36](#_Toc96521846)

[Fusha 12 - Uji i pijshëm 37](#_Toc96521847)

[Fusha 13 - Kanalizimi 38](#_Toc96521848)

[Fusha 14 – Menaxhimi i Mbeturinave 39](#_Toc96521849)

[Fusha 15 – Mbrojtja e Mjedisit 41](#_Toc96521850)

[Fusha 16 – Përfaqësimi Gjinor 42](#_Toc96521851)

[Fusha 17 - Arsimi Parauniversitar 44](#_Toc96521852)

[Fusha 18 – Kujdesi Primar Shëndetësor 45](#_Toc96521853)

[Fusha 19 – Zhvillimi Ekonomik Lokal 46](#_Toc96521854)

[Konkluzione dhe rekomandime 47](#_Toc96521855)

[Shtojcë: % e treguesve sipas fushave 50](#_Toc96521856)

# Hyrje

Raporti i performancës komunale për vitin 2020 prezanton rezultatet e punës së komunave në 19 fushave të kompetencave që janë nën përgjegjësi të tyre, përmes 102 treguesve nga 119 sa ka gjithsej Sistemi për Menaxhimin e Performancës Komunale.

Për vitin 2020, raporti përmbledh 17 tregues më pak se për vitin 2019, për shkak të rrethanave të pandemisë. Reduktimi i treguesve është bërë në koordinim me zyrtarët komunal, me të cilët para procesit të matjes është realizuar një vlerësim të përgjithshëm të parametrave të matjes, duke evidentuar treguesit e ndikuar nga pandemia dhe pezulluar 17 prej tyre.

Për herë të parë raportimi i të dhënave dhe vlerësimi i tyre u realizua përmes Sistemit Elektronik të Menaxhimit të Performancës Komunale. Qasje në këtë sistem kishin të gjithë zyrtarët raportues të komunave, koordinatorët e performancës, kryetarët e komunave dhe zyrtarët vlerësues të Ministrisë. Krahas raportimit, sistemi ofroi mundësinë e bashkëngjitjes së dokumenteve referuese për të dhënat e raportuara, si dhe një proces komunikimi në mes të komunave dhe Ministrisë, duke lënë gjurmë në secilën fazë të vlerësimit të të dhënave.

Ky raport synon të pasqyroj dy aspekte kryesore të punës së komunave:

1) Mënyrën e qeverisjes së komunave bazuar në legjislacionin në fuqi, dhe

2) Ofrimin e shërbimeve në aspektin sasior dhe cilësor, kur është e mundur.

Të dhënat e ofruara shërbejnë për të parë trendët e zhvillimit të komunave nga viti në vit, në mënyrë që prioritetet e vijuese të shtrihen në mbështetje të sektorëve më pak të organizuar. Veç kësaj, rezultatet e raportit shërbejnë si mjet vetëkontrolli për punën e administratës komunale, për të rritur kapacitetet dhe reflektuar në përgjegjshmërinë e zyrtarëve publik. Për më tepër, raporti informon qytetarët për pritjet e arsyeshme të ofrimit të shërbimeve nga institucionet dhe të zgjedhurit e tyre lokal.

Raporti nxjerrë përfundimet e përgjithshme për shkallën e të arriturave të komunave dhe jep rekomandimet përkatëse për përmirësimin e shërbimeve në bazë të rregullave juridike në fuqi apo standardeve të kërkuara qeverisëse.

Ndryshe nga viti paraprak, për vitin 2020 kanë raportuar 38 komunat e Republikës së Kosovës[[1]](#footnote-1).

# Baza juridike për raportin e performancës

SMPK normohet me Rregulloren Nr. 01/2020 për Sistemin e Menaxhimit të Performancës së Komunave dhe Skemës së Grantit për Performancë Komunale të Ministrisë së Administrimit të Pushtetit Lokal.

Sistemi është i ndërtuar mbi tetë parime themelore:

* Parimin e ligjshmërisë;
* Parimin e transparencës;
* Parimin e subsidiaritetit;
* Parimin e meritës;
* Parimin e efikasitetit dhe efektivitetit;
* Parimin e vlefshmërisë;
* Parimin e barazisë; dhe
* Parimin e zbatueshmërisë.

Rregullorja përcakton të drejtën e autoritetit mbikëqyrës për të kërkuar informata të cilat i shërbejnë matjes dhe vlerësimit të performancës së komunave. Rregullorja përcakton strukturat organizative përgjegjëse të komunave për raportim në kuadër të SMPK-së.

# Qëllimi

Matja e performancës ka për qëllim përcjelljen sistematike të ngjarjeve dhe aktiviteteve e komunave brenda kornizës së treguesve të caktuar. Qëllimi i kësaj matje është të nxjerr në pah fushat ku shërbimet komunale kanë nevojë për mbështetje dhe avancim, si dhe fushat ku duhet orientuar ndërhyrjet afatshkurtëra, afatmesme dhe afatgjata.

Të dhënat e fituara ndihmojnë që komunat të përmirësojnë planifikimin dhe të orientojnë prioritetet e tyre në sektorët e nevojshëm për vitet e ardhshme.

Në fakt, matja e performancës synon të jap përgjigje në pyetjet se:

* Në çfarë niveli kanë performuar komunat?
* Nëse komunat po i arrijnë objektivat e tyre?
* Nëse proceset menaxhuese janë në pajtim me ligjin?
* Cilat duhet të jenë veprimet e nevojshme që duhet bërë në të ardhmen?

Sistemi shërben edhe për autoritetet qendrore për të planifikuar dhe orientuar politikat në sektorët në nevojë, sipas vlerësimeve reale, kritereve të qarta, ashtu që shpërndarja e investimeve të bëhet në mënyrë të drejtë dhe objektive. Në këtë drejtim, qëllimi i matjes shërben edhe për nevoja të Grantit të Performancës Komunale, pasi tërësia e treguesve të këtij granti, shërbehet me të dhënat e raportit të performancës komunale.

Prandaj, të dy këto procese, matja e performancës dhe ndarja e grantit për performancë, synojnë të përmirësojnë punën e administratës komunale në përgjithësi, të rrisin nivelin e përgjegjësisë dhe llogaridhënies, si dhe të reflektojnë në qeverisje më të mirë dhe shërbime sa më cilësore për qytetarë.

# Metodologjia

Sistemi i Menaxhimit të Performancës Komunale (SMPK) është i ndërtuar nga MAPL në bashkëpunim me partnerë ndërkombëtar. MAPL ka përcaktuar dhe normuar metodologjinë për përgatitjen, mbledhjen, përpunimin, verifikimin dhe raportimin e të dhënave në SMPK.

Udhëzimet për mbledhje dhe raportim të të dhënave janë dhënë përmes: trajnimeve për koordinatorët komunal për performancë dhe zyrtarët raportues. Në hap me këtë janë përgatitur udhëzimet e shkruara të cilat shpjegojnë në detaje gjithë skenarin e funksionimit të SMPK-në.

**Procesi i matjes së performancës ka kaluar nëpër fazat e mëposhtme:**

1. **Funksionalizimin e sistemit elektronik për menaxhimin e të dhënave të performancës dhe mbajtjen e trajnimeve për të gjithë zyrtarët e komunave;**
2. Identifikimin e treguesve të performancës të ndikuar nga COVID-19;
3. **Hapjen e thirrjes për raportim në komuna;**
4. **Pranimin e të dhënave të raportuara nga komuna;**
5. **Shqyrtimin fillestar të të dhënave dhe verifikimin paraprak;**
6. **Dërgimin e kërkesave për dokumentim shtesë në komuna;**
7. **Riverifikimin pas dërgimit të dëshmive plotësuese nga komunat;**
8. **Verifikimin e të dhënave me pjesëmarrje të drejtpërdrejtë në teren;**
9. **Nxjerrjen dhe komunikimin e rezultateve të performancës në komuna;**
10. **Përmbylljen e periudhës së ankesave;**
11. **Finalizimin e raportit;**

Raportimi dhe dokumentimi i të dhënave për SMPK është bërë në Sistemin Elektronik të SMPK-së nga komunat, pas udhëzimeve/trajnimeve të organizuara nga MAPL dhe DEMOS. Procesi i mbledhjes, dokumentimit dhe raportimit të të dhënave brenda institucioneve të ndryshme komunale është koordinuar nga koordinatori komunal për performancë. Të dhënat e raportuara janë autorizuar nga kryetarët e komunave.

Para finalizimit të raportit nga MAPL, të dhënat e përpunuara janë dërguar në secilën komunë si mundësi për korrigjim dhe ofrim të vërejtjeve/ankesave.

**Verifikimi i të dhënave –** sigurimi i cilësisë së të dhënavedhe verifikimi i tyre është bërë përmes disa metodave:

* Dokumentimit përmes monitorimit të ueb-faqeve zyrtare;
* Shqyrtimit të dokumenteve zyrtare të bashkëlidhura me formularët e plotësuar në sistemin elektronik;
* Shqyrtimit të dokumenteve shtesë të kërkuara për të dhëna të caktuara në procesin e riverifikimit;
* Sqarimeve të ofruara nga koordinatorët në Sistemin Elektronik të Performancës;
* Krahasimit të të dhënave me dokumente të tjera zyrtare të institucioneve publike;
* Krahasimit me raportet e tjera zyrtare të MAPL-së;
* Për të dhëna të caktuara janë kontaktuar direkt zyrtarët përgjegjës në komuna.
* Verifikimit në terren.

Verifikimi në teren është bërë përmes një komisioni të veçantë të themeluar, duke aplikuar një mostër të veçantë për këtë qëllim. Verfikimi në teren është bërë në pajtim me Metodologjinë për sigurimin e cilësisë së të dhënave të SMPK-së.

Në kuadër të kësaj janë përzgjedhur 15 komunat me performancën më të lartë dhe një numër treguesish të cilët ishin të verifikueshëm përmes kësaj metode. Paraprakisht koordinatorët janë njoftuar për këtë proces, mirëpo duke ruajtur konfidencialitetin për treguesit e planifikuar për monitorim.

Disa nga të dhënat e raportuara nga komunat me shumicë serbe, sidomos në fushën e arsimit dhe shëndetësisë, të cilat nuk korresponduan me ofrimin e shërbimeve sipas legjislacionit pozitiv të Republikës së Kosovës, janë shpallur nule dhe u aplikua vlera 0% e performancës.

Saktësia e të dhënave të prezantuara në këtë raport për të cilat nuk kishte verifikim në terren por që objektiviteti i tyre u bazua në dokumentacion zyrtar, është në përgjegjësi të komunës.

## Kapitulli I

## I. Performanca e komunave 2020 – Pjesa e Përgjithshme

# 1. Vështrim i përgjithshëm i matjes së performancës komunale

Vetëqeverisja lokale në Kosovë shënon më tepër se dy dekada të zhvillimit të saj nga aspekti juridik, organizativ dhe funksional. Periudha e parë fillon nga viti 2000 me krijimin e institucioneve të përkohshme vetëqeverisëse, për t’u konsoliduar në plan afatgjatë në periudhën e dytë pas shpalljes së pavarësisë, me rastin e hyrjes në fuqi të Kushtetutës dhe legjislacionit përkatës të aprovuar nga Kuvendi i Republikës së Kosovës. Gjatë këtyre dy periudhave janë bërë ndryshime të shumta si nga aspekti i organizimit të pushtetit lokal, ashtu edhe për nga funksionet dhe autorizimet kushtetuese e juridike të njësive të vetëqeverisjes lokale. Legjislacioni bazë dhe ai sektorial kanë normuar kompetenca burimore të komunave me një shkallë të gjerë të autorizimeve për ofrimin e shërbimeve për qytetarë. Ligji Nr.03/L-040 për Vetëqeverisje lokale ka përcaktuar në mënyrë taksative kompetencat e komunave në fusha të shumta të qeverisjes lokale, përfshirë: shërbimet publike, infrastrukturën lokale, mirëmbajtjen e rrugëve dhe hapësirave publike, ndriçimin publik, zhvillimin ekonomik lokal, planifikimin urban dhe rural, shfrytëzimin e tokës dhe ndërtimin, furnizimin me ujë të pijshëm, rrjetin e kanalizimit, mbrojtjen e mjedisit, menaxhimin e mbeturinave, ofrimin e arsimit parauniversitar, shëndetësinë primare, shërbime të mirëqenies sociale, aktivitetet kulturore, si dhe shumë çështje të tjera të përcaktuara shprehimisht me ligj.

Numri i madh i kompetencave ka bërë që komunat të gradualisht të organizojnë dhe përmirësojnë kapacitetet e tyre menaxhuese për shërbime më cilësore, të shpejta dhe me kosto efektive. Përmirësimi i koordinimit, planifikimit, realizimit dhe elementeve të llogaridhënies, janë tregues i qartë se institucionet lokale janë në vijim e sipër të reformave për qeverisje të mirë. Ndër aspektet e shumta të përmirësimit të qeverisjes duhet theksuar riorganizimin e shërbimeve administrative komunale dhe koncentrimin e tyre në një vend përmes Qendrave për Shërbim të Qytetarëve, uljen e kostos së shërbimeve me anë të digjitalizimit të administratës, përmirësimin e kapaciteteve të burimeve njerëzore, rritjes së nivelit të të hyrave vetanake, investimeve në infrastrukturë, ndërtimin e një kulture komunikimi me qytetarë e veçanërisht në procesin e diskutimeve buxhetore, koordinimin dhe bashkëpunimin me shoqërinë civile, rritjen e transparencës financiare si dhe segmenteve të tjera me rëndësi të menaxhimit publik.

Kontakti i qytetarëve me administratën lokale është i shprehur në baza ditore. Të dhënat për kërkesat e parashtruara tregojnë për një fluks të madh të shërbimeve që ofrohen nga komunat për qytetarë. Volumi i madh i këtyre kërkesave bënë që aktiviteti administrativ i organeve përgjegjëse të jetë tejet dinamik, kurse mundësia e realizimit të tyre të bartë peshën e vetë financiare. Kompleksiteti i shërbimeve që komunat i ofrojnë dhe pritjet e qytetarëve për qasje në të drejta, kërkojnë domosdo bashkërendimin e sistemeve të planifikimit organizativ, ashtu që efektshmëria e shërbimeve të jetë sa më e lartë. Mbajtja e një qasje koherente me të gjitha palët e interesit që në fazat e hershme të hartimit të politikave, është parakusht për pajtueshmërinë e tyre me standardet ligjore dhe efektivitetin e qeverisjes. Përmes përfshirjes aktive të qytetarëve në politikbërje, komunat do të ofrojnë një mjedis të të përshtatshëm, transparent dhe llogaridhënës, si dhe të evitojnë praktikat e zhvillimit të dokumenteve strategjike pa informacion të qartë dhe me kosto të papërballueshme.

Sistemi për Menaxhimin e Performancës Komunale (SMPK) është dizajnuar në atë formë për të vlerësuar nivelin e të arriturave të komunave, për të parë anët e forta dhe të dobëta të tyre, ashtu që nga informacionet e fituara, të hapen rrugë për zhvillimin e objektivave të qarta, të arritshme, si dhe investimeve të balancuara. Nga kjo pikëpamje, që nga viti 2009, SMPK është zhvilluar e zgjeruar për nga numri dhe llojet e shërbimeve për të cilat komunat janë kompetente në bazë të ligjit. Aktualisht, matja shtrihet në 19 fusha të kompetencave komunale, me gjithsej 119 tregues dhe 340 të dhëna për çdo komunë. Elementet e matjes së performancës shprehin grupin e të drejtave dhe obligimeve që komunat i ushtrojnë në shërbim të qytetarëve mbi bazën e kompetencave ligjore[[2]](#footnote-2). Indikatorët e përdorur japin informacione të konsiderueshme për nivelin e shërbimeve të ofruara. Të dhënat e fituara nga ky sistem japin indikacione të qarta për menaxhmentin komunal dhe palët e interesit rreth ndërhyrjeve, shtrirjes së prioriteteve dhe arritjes së objektivave të synuara.

Në vitin 2020 procesi i matjes së performancs komunale është digjitalizuar, duke u hyrë në zbatim Sistemi Elektronik i menaxhimit të Performancës, në të cilin kanë qasje të gjithë zyrtarët raportues të komunave dhe ministrisë. Digjitalizimi i këtij procesi dha rezultate konkrete në përmirësimin e cilësisë së raportimit, gjurmimit më të lehtë të të dhënave, dokumentimin më të mirë të tyre dhe qasje për cilëndo palë të interesit që në kohë reale të informohet për nivelin e shërbimeve që komunat i ofrojnë.

# 2. Trendet e performancës së komunave ndër vite

Matja e performancës së komunave rezulton me të dhëna që pasqyrojnë shkallën e përmbushjes së standardeve të shërbimeve nga ana e komunave. Ndër vite kanë ndryshuar elementet e matjes së performancës ngase numri i treguesve ka ardhur gjithnjë duke u rritur. Qëllimi i zgjerimit të fushave dhe treguesve ka qenë që të maten sa më shumë shërbime të mundshme të cilat ofrohen nga ana e institucioneve lokale. Kjo rrije po ashtu është bërë për faktin se komunat kanë forcuar kapacitetet e tyre për përdorimin e sistemit të performancës, duke rritur kualitetin e të dhënave të raportuara. Analizat e përgjithshme tregojnë se disa tregues tanimë kanë arritur një standard të mirë të funksionimit, që dëshmojnë për nivel të të rregullsisë brenda rezultatit të synuar. Në anën tjetër ekzistojnë parametra të caktuar për të cilët komunat akoma qëndrojnë në nivel të ulët të zhvillimit, për të cilët treguesit e matjes duhet të jenë prezent në një periudhë afatgjatë.

Në përgjithësi, të dhënat tregojnë se shkalla e ofrimit të shërbimeve dhe zbatimit të funksioneve qeverisëse shtrihet në nivel mesatar të pasqyruar nga viti në vit. Po të analizohen të dhënat e vitit 2017 do të shohim një përqindje në shkallën prej 60.54% në 14 fusha të performancës së vlerësuar. Në të njëjtat fusha, gjatë vitit 2018 u shënua ngritje në shkallën prej 5.5% apo 66% në nivel të përgjithshëm. Mirëpo në vitin 2019, në 14 fusha të matjes,[[3]](#footnote-3) komunat treguan rënie prej 1.76% të performances, në nivel të përgjithshëm prej 58.78%. Kjo për shkak të ndryshimit të disa elementeve të matjes së performancës, shtimit të treguesve brenda fushave, si dhe rritjes së cilësisë së dokumentimit të të dhënave.

Krahasimet më të sakta mund të bëhen në mes të viteve 2019-2020, marrë parasysh se për këto dy vite, matjet janë bërë për 19 fusha të kompetencave. Megjithatë, gjendja e pandemisë bëri që rrethanat të mos jenë të njëjta, gjë që ndikoi në intensitetin e punës së komunave. Për këtë arsye, objektivat e matjes për vitin 2020 u ngushtuan në 17 tregues më pak, si rrjedhojë e masave të Qeverisë për mbrojtje nga pandemia, që bëri në këtë vit të aplikohen 102 tregues të matjes.

Së këndejmi, performanca sipas fushave të kompetencave del të jetë pothuajse e njëjtë në vitin 2020 krahasuar me 2019. Derisa në vitin 2019 performanca sipas fushave shprehej në 58.78%, në vitin 2020 rezulton me 57.06% apo 1.72% më e ulët. Për dallim nga viti 2019 ku kishin raportuar 36 komuna, në vitin 2020 raportimit u janë përgjigjur të gjitha komunat[[4]](#footnote-4), por me një numër më të vogël të treguesve të përdorur për shkak të pandemisë. Në vijim është paraqitur grafiku me krahasimin e performancës ndër vite:

**Fig.1.** *Performanca e komunave sipas viteve 2017-2020*

2020

2019

2017

2018

Nga figura e mësipërme, vërejmë që për dallim me vitin 2017, ku përqindja në 14 fusha të kompetencave komunale ishte 60.5%, në vitin 2018 komunat shënuan progres për 5.5%, apo 66% në total. Zgjerimi i fushave të matjes bëri që mesatarja e përgjithshme të jetë më e ulët në vitin 2019 me 7.22% krahasuar me 2018, derisa për 1.72% më e ulët në vitin 2020 krahasuar me vitin 2019.

# Rezultatet gjatë vitit 2020

Sa i përket të dhënave për vitin 2020, performanca e përgjithshme e komunave në 19 fusha me 102 tregues të matjes është 57.06%, që do të thotë se komunat përkundër pandemisë kanë arritur të kenë konsistencë pothuajse të njëjtë në ofrimin e shërbimeve karasuar me vitet paraprake. Megjithatë mesatarja e përgjithshme është tregues që komunat duhet të zgjerojnë kapacitetet e tyre menaxhuse për të përmirësuar shërbimet dhe qeverisjen sipas kompetencave të tyre vetanake, e sidomos në fushat me performancë të ulët si: përfaqësim të barabartë gjinor, transport publik, kanalizim, parkingje, zhvillim ekonomik lokal, planifikim hapësinor, shërbime shëndetësore, hapësira publike dhe infrastrukturë.

Për shkak të mosraportimit të të dhënave në një numër të konsiderueshëm të fushave, rezultatet e fituara nuk janë të plota në disa komuna si: Zubin Potok (1.74%), Mitrovicë Veriore (2%), Kllokot (21.65%), Zecan (15.06%), Novobërdë (15.99%), Leposaviq (15.86%), Partesh (21.29%) dhe Graçanicë (28.82%). Mungesa e të dhënave dhe cilësia e dobët e raportimit në këto komuna, jo vetëm që nuk pasqyron mjaftueshëm nivelin e të arriturave në kuadër të treguesve të matjes, por ndikon edhe në rezultatet e Grantin e Performancës. Kjo reflekton në shumat e financimit të cilat do të mund të alokoheshin në këto komuna në rast se do të raportonin në të gjithë treguesit dhe në rast se do të përmbushnin edhe kriteret e tjera minimale të përcaktuara në Rregullat e Grantit për Performancë.

Në vijim është paraqitur figura me të arriturat e komunave në 19 fusha të kompetencave për të cilat bëhet matja e performancës për vitin 2020. Performanca maksimale sipas fushës specifike është 80.07% (tek furnizimi me ujë), kurse më e ulëta shprehet tek fusha e kanalizimit me (40.18%). Grupimi i fushave është bërë sipas nivelit të performancës të ndarë në tri nivele: i lartë 66-81%, i mesëm 46-66% dhe i ulët < 40%.

* SHËRBIMET PUBLIKE ADMINISTRATIVE
* TRANSPARENCA KOMUNALE
* KULUTURË RINI DHE SPORT
* UJI I PIJSHËM
* MENAXHIMI I MBETURINAVE
* PËRGJEGJSHMËRIA KOMUNALE
* BARAZIA NË PUNËSIM, SHËRBIMET SOCIALE DHE FAMILJARE
* INFRASTRUKTURA RRUGORE
* HAPËSIRAT PUBLIKE
* MENAXHIMI I FATKEQËSIVE
* MBROJTJA E AMBIENTIT
* KUJDESI PRIMAR SHËNDETËSOR
* ARSIMI PARAUNIVERSITAR
* PLANIFIKIMI HAPSINOR
* KANALIZIMI
* PARKINGJET PUBLIKE
* TRANSPORTI PUBLIK
* ZHVILLIMI EKONOMIK LOKAL

Performanca maksimale e fushave

80.07 %

**Fig. 2** Kategorizimi i fushave sipas nivelit të performancës

Duke e marrë parasysh se elementet e Sistemit të Menaxhimit të Performancës Komunale matin aspekte përtej ofrimit një shërbimi publik, duke u fokusuar edhe në procedura dhe aspekte ligjore, për këtë arsye kategorizimi i fushave për nga niveli arritjeve është bërë duke i grupuar të njëjtat sipas qëllimit të ndërtimit të treguesve, ngjashmërive në mes të tyre, përmbajtjes dhe llojit të fushës. Së këndejmi, grupimi i tyre është bërë duke i ndarë në:

1) Fusha me tregues që matin standardet e qeverisjes së mirë dhe

2) Fusha me tregues që matin ofrimin e shërbimeve publike.

***1) Fushat dhe treguesit e qeverisjes se mire,*** përfshijnë kryesisht respektimin e standardeve të qeverisjes së mirë, transparencës së punës së organeve komunale, llogaridhënies, përfshirjes së qytetarëve, respektimin e aspekteve procedurale e ligjore të komunave, planifikimin e aktiviteteve në fushën e zhvillimit ekonomik lokal, planifikimin e pronës kriteret e punësimit konform rregullativës ligjore për komunitete, persona me aftësi të veçanta, përfaqësimit gjinor etj.

59.11%

59,97 %

Mesatarja e përgjithshme

**Fig.3** Performanca e komunave në fusha të matjes së qeverisjes gjatë vitit 2020

Nga figura e mësipërmes vërejmë që në kuadër të treguesve të qeverisjes, mesatarja është 59.11%. Fusha me performancën më të lartë është *Transparenca komunale* me gjithsej 77.62%, derisa më e ulëta qëndron tek përfaqësimi gjinor me 34.88%.

Në vijim është paraqitur diferenca e mesatares së përgjithshme në fushën e transparencës në mes të vitit 2019-2020:

**Fig.4** *Krahasimet në mes të vitit 2019/2020 në fushën e transparencës*

*Diferenca 4.34%*

Krahasuar me vitin 2019 ku transparenca renditej në vendin e tretë, në vitin 2020 ajo renditet e para, me një rritje prej 4.34% në nivel të përgjithshëm të rezultateve brenda treguesve të fushës. Të dhënat e kësaj fushe tregojnë për përmirësim të performancës në disa indikatorë, siç është publikimi i akteve të miratuara në kuvendet e komunave në ueb-faqet e komunave (82.28%), publikimi i dokumenteve financiare (73.42%), niveli i qasjes në dokumentet publike (93.20%); mirëmbajta e ueb-faqeve zyrtare (70.72%); Publikimi i dokumenteve të prokurimit publik dhe kontratave (83.60%); publikimi i akteve të kryetarit në ueb-faqen zyrtare (87.22%). Me rezultate jo të kënaqshme në këtë fushë ka rezultuar treguesi për transmetimin online të mbledhjeve të kuvendeve të komunave, me 50.23%.

**Gjithsej të punësuar në institucionet komunale**

**38417**

**Gra të punësuara në institucionet komunale**

**19310**

**Gjithsej pozita udhëheqëse në institucione arsimore, shëndetësore dhe kulturore**

**1619**

**Gra në pozita udhëheqëse në institucione arsimore, shëndetësore dhe kulturore**

**482**

**Funksione politike ne komune**

**475**

**Gra në funksione politike**

**135**

Transparenca komunale lidhet ngushtë me fushën e ***përgjegjshmërisë komunale,*** e cila vlerësohet me numrin më të madh të treguesve në kuadër të SMPK-së. Për dallim nga treguesit e transparencës të cilët kryesisht janë të orientuar në ofrimin e publicitetit për aktivitetet dhe të dhënave zyrtare, përgjegjshmëria komunale inkorporon të dhëna që tregojnë për nivelin e llogaridhënies së organeve komunale, si dhe aktivitet e tyre për përfshirjen aktive të qytetarëve në vendimmarrje. Përderisa komunat qëndrojnë mjaft mirë në treguesit e transparencës, rezultatet e përgjegjshmërisë tregojnë për nevojën e fuqizimit të elementeve të llogaridhënies dhe përfshirjes më të madhe të qytetarëve. Kjo fushë rezulton me 60.67% të të arriturave, duke pësuar rënie për 1.97% krahasuar me 2019 sa ishte 62.64%. Veç kësaj, edhe në vitin 2020, komunat qëndrojnë jo mirë në zbatimin e rregullave për standardet minimale të konsultimit publik (vetëm 1.69%), të cilat përcaktojnë parimet, rregullat, procedurat, afatet, mënyrat dhe mjetet për zhvillimin e konsultimeve publike me rastin e hartimit të projektakteve apo politikave lokale.

Diferenca në mes të Transparencës dhe Përgjegjshmërisë

**TRANSPARENCA**

**PËRGJEGJSHMËRIA**

77.62

**%**

60.67

%

Diferenca

**17%**

***Fig 5.*** *Dallimi në mes të fushave me tregues të ngjashëm: Transparenca dhe Përgjegjshmëria*

Në vitin 2020 komunat kanë përshtatur strategjitë për mbajtjen e diskutimeve publike me qytetarë për shkak të masave të pandemisë, përmes shfrytëzimit të platformave online të komunikimit. Një pjesë e takimeve për projektakte, buxhet, apo dokumente të tjera të politikave janë mbajtur në formë fizike por edhe online. Referuar të dhënave për numrin e takimeve publike, për qëllime të diskutimeve buxhetore, konsultime me qytetarë janë mbajtur në 26 komuna[[5]](#footnote-5), me gjithsej 198 takime te realizuara për buxhet dhe KAB, apo mesatarisht 7 takime për komunë. Si rrjedhojë, 88.95% e komunave kanë arritur të miratojnë me kohë propozim-buxhetet në kuvendet e tyre. Më gjithë takimet e mbajtura, pjesëmarrja e qytetarëve nëpër diskutime ka vazhduar të jetë shumë e ulët. Statistikat tregojnë se në diskutimet publike të mbajtura kanë marrë pjesë 7151 qytetarë, apo mesatarisht 188 qytetarë për komunë. Krahasuar me vitin 2019 ku gjatë vitit në diskutime kishin marrë pjesë 27121 qytetarë, prezenca në vitin 2020 ka rezultuar me 19,970 pjesëmarrës më pak. Në bazë të hulumtimeve të kësaj fushe, arsyet e mospjesëmarrjes së qytetarëve në takime publike, krahas pandemisë, kryesisht lidhen me: mosplanifikimin e mirëfilltë të konsultimeve publike; mungesën e koordinimit dhe zbatimit të standardeve minimale të konsultimit publik; mospërgatitjen e raporteve për rezultatet e konsultimit publik ku kontributdhënësve u jepen informata për pranimin ose jo të propozimeve të tyre; mungesën së një debati të strukturuar përgjatë konsultimeve; sistemimit jo të duhur të dokumenteve dhe informatave bazë në platformat online, mosprezencës së stafit politik në takime publike, si dhe mosshfrytëzimit të formave alternative për marrjen e pikëpamjeve të lokaliteteve.

27121  
**pjesëmarrës në takime publike**

7151 **pjesëmarrës**

2019

2020

Sa i përket llogaridhënies, 32 komuna kanë raportuar për prezencën e kryetarëve të tyre në mbledhjet e kuvendeve komunale. Prej 434 mbledhjeve të mbajtura në 32 komuna, kryetarët e tyre kanë marrë pjesë në 273 mbledhje. Po ashtu, në kuadër të diskutimeve të mbajtura në kuvendet e komunave për raportet periodike financiare, gjatë këtij viti janë diskutuar në total 110 raporte tremujore financiare (apo 72.37%), kurse raporti i performances per vitin paraprak ishte diskutuar vetëm në 10 komuna, apo 23.68% e komunave.

Në anën tjetër, intensitet më i lartë i punës është vërejtur në ofrimin e ***shërbimeve administrative***. Arritjet e përgjithshme të komunave në këtë fushë në vitin 2020 janë 74.42%. Në kuadër të kësaj përfshihen: 1) Shqyrtimi i lëndëve në procedurë administrative, 2) Trajtimi i tyre brenda afateve ligjore, si dhe 3) Shërbimet administrative të ofruara në mënyrë elektronike. Vlerësuar për dy vite (2019-2020), në këtë fushë komunat kishin efikasitet më të lartë krahasuar me fushat e tjera, ashtu që nga gjithsej 3,993.383 kërkesa të parashtruara nga qytetarët apo subjekte të tjera, prej tyre u shqyrtuan 3,841.271 apo 96.19%. Në vitin 2020 komunat pranuan për shqyrtim 516511 kërkesa më pak se sa në vitin 2019. Zhvillimi i hovshëm teknologjik ka krijuar mundësi dhe shtruar nevojën për të vendosur mbrapa disa nga praktikat tradicionale për ofrimin e shërbimeve dhe duke i zëvendësuar ato me mjete më të shpejta dhe efektive përmes platformave të ndryshme elektronike. Shumë shërbime administrative sot mund të ofrohen online dhe pa pasur nevojë prezencën e qytetarëve në ambientet e administratës publike. Të dhënat e fituara në treguesit e shërbimeve elektronike (përfshirë e-kiosqet) japin rezultate të ulëta të shfrytëzimit të këtyre mundësive, në një vlerë prej 32.78%, ku përfshihen shërbimet për: certifikatat e ndryshme, faturat, lejet dhe shërbime të tjera administrative. Edhe pse një pjesë e konsiderueshme e video-materialeve të mbledhjeve të kuvendeve janë të publikuara në ueb-faqet zyrtare, transmetimi i tyre jo çdo herë është bërë në kohë reale.

**2,158.438   
kërkesa të shqyrtuara**

**1,682.833  
Kërkesa të shqyrtuara**

2019

2020

***Barazia në punësim, shërbimet sociale dhe familjare -***  Në kuadër të kësaj fushe janë matur veprimet e komunave për ofrimin e banimit social, si dhe kujdesin institucional ndaj grupeve të cenueshme. Po ashtu janë mbledhur të dhëna për punësimin e personave me aftësi të veçanta dhe punësimin e pjesëtarëve të komuniteteve joshumicë bazuar në të drejtat ligjore të tyre. Performanca e përgjithshme në këtë fushë është 65.23%. Referuar të dhënave të raportuara nga 35 komuna, prej gjithsej 38417 të të punësuarve në institucionet komunale, 184 janë persona me aftësi të veçanta, apo 21.69% e kriterit ligjor. Ligji Nr.03/L-019 për aftësimin, riaftësimin profesional dhe punësimin e personave me aftësi të kufizuara, në nenin 12 përcakton që “çdo institucion publik të ketë të punësuar një person me aftësi të kufizuara në çdo 50 punonjës (apo 2% e të punësuarve)”.

Krahas kësaj, të dhënat e raportuara tregojnë për 1437 të punësuar nga radhët e komuniteteve joshumicë, apo 62.59% të përmbushjes së kriterit të përcaktuar në Ligjin për zyrtarët publik (neni 9), me të cilin kërkohet që plotësimi i vendeve të punës në nivel komunal të bëhet në pajtim me përqindjen e popullatës së asaj komune. Sa i përket të dhënave për strehimin familjar në komuna, banimi social është ofruar për 1406 familje, derisa 51 familje është raportuar të kenë lëshuar banimin social dhe nuk kanë pasur nevojë për një asistencë të tillë. Po këtë vit, komunat kanë raportuar të kenë vendosur nëpër familjet strehuese gjithsej 255 fëmijë.

Në kuadër të veprimeve që ***ndikojnë në zhvillimin ekonomik lokal*** komunat kanë arritur performancë në nivel të përgjithshëm prej 41.86%[[6]](#footnote-6). Vetëm 9 komuna posedojnë Plane për zhvillim ekonomik lokal, ndërsa 44% e komunave kanë përgatitur listën e pronave të cilat duhej të jepeshin në shfrytëzim në vitin pasues. Niveli i azhurnimit të regjistrit të tatimit në pronë (standardi për verifikim prej 20% të pronave) është përmbushur në shkallën 57.61%, kurse 42% është raportuar të jetë mbledhur tatimi në pronë (pa borxhe, interesa, ndëshkime).

***2) Fushat me tregues për ofrimin e shërbimeve publike.***

Në kuadër të këtyre fushave bëjnë pjesë tregues për lloje të ndryshme të ofrimit të shërbimeve nga ana e komunave, si në: menaxhim të mbeturinave, furnizim me ujë, mbrojtje të ambientit, kanalizim, planifikim urban, aktivitete kulturore, arsim, shëndetësi, infrastrukturë rrugore, trotuare, ndriçim publik, mirëmbajtje të hapësirave publike, mirëmbajtje të rrugëve, shtigje të biçikletave, parkingje publike, shenjëzim të rrugëve etj. Nga figura e mëposhtme vërejmë që në kuadër të treguesve të shërbimeve publike, mesatarja e arritur është 56.11%.

56.11%

56.11%

**Fig.6.** Performanca e komunave në fushat e matjes së shërbimeve publike gjatë vitit 2020

***Furnizimi me ujë*** është njëra ndër kompetencat vetanake të komunave e përcaktuar me Ligjin për Vetëqeverisje Lokale. Legjislacioni specifik e ka rregulluar më gjerësisht çështjen e menaxhimit të ujit të pijshëm, duke e lënë një pjesë të rëndësishme të kësaj fushe në përgjegjësi të ndërmarrjeve qendrore. Pavarësisht kësaj, komunave nuk u është hequr kjo kompetencë, pasi që në mesin e obligimeve të rëndësishme strategjike, duhet të planifikojnë dhe zbatojnë investime të përvjetshme në zgjerimin e infrastrukturës dhe rrjetit të ujësjellësit.[[7]](#footnote-7) Të dhënat për ***shtrirjen e rrjetit të ujësjellësit*** në komuna tregojnë se nga 437642 ekonomi familjare, biznese dhe institucione publike, 410739 të tyre janë të kyçura në rrjetin e ujësjellësit. Për nga vëllimi i aktiviteteve të planifikuara në fushën e furnizimit me ujë të pijshëm, komunat kanë raportuar për 129 projekte, nga të cilat 116 janë përmbyllur gjatë vitit 2020. Në gjithsej treguesit e matur në këtë fushë, rezultatet pasqyrohen me 80.07% të të arriturave.

Sa i përket ***menaxhimit të mbeturinave,*** mesatarja e të arriturave në vitin 2020 shprehet në nivel prej 64.72%, që tregon rënie të performancës në vlerën prej 3.64% krahasuar me 2019 sa ishte 68.36%[[8]](#footnote-8). Rënia e përgjithshme është rrjedhojë e numrit më të vogël të aktiviteteve të realizuara, në krahasim me planifikimin. Më konkretisht janë realizuar 35.32% të aktiviteteve të planifikuara për t’u kryer në vitin e raportimit. Në anën tjetër, rreth 77.85% të ekonomive familjare janë të përfshira në sistemin e grumbullimit të mbeturinave. Sasia e deponimit të mbeturinave është raportuar të jetë 368,200,073.3 kg, ose 169kg mbeturina të deponuara për kokë banori në vit. Shkalla e deponimit të mbeturinave konsiderohet se është arritur në 51.79%, referuar kriterit të marrë në raport me standardet e BE-së që vlerësohet të jetë 300 kg për person në vit.

Bazuar në ligjin për vetëqeverisje lokale, komunat janë kompetente edhe për fushën e infrastrukturës lokale, zhvillimit ekonomik lokal, mbrojtjes së ambientit, menaxhimit të fatkeqësive, planifikimit urban, pronës komunale, arsimit dhe shëndetësisë. Të dhënat për ***infrastrukturën rrugore*** tregojnë për 76.04% të rrugëve të shtruara në komunat që kanë ofruar informata të sakta, për dallim nga 71% sa ishin një vit më parë. Sipas të dhënave të 34 komunave, vetëm gjatë vitit 2020 janë shtruar 720 km rrugë, apo 21.17 km për komunë. Në anën tjetër, 58.76% e rrugëve mirëmbahen gjatë verës, derisa 61.8% gjatë dimrit. 20.69 % e rrugëve janë të përcjella me trotuare, 38.75% me ndriçim, si dhe 53% e rrugëve është raportuar të jenë të pajisura me shenjëzim vertikal e horizontal.

**Ndriçimi i rrugeve lokale**

38.75%

53%

**Shenjezimi vertical dhe horizontal**

61.8%

**Mirembajtja   
dimerore**

**Rrugë të asfaltuara në 36 komuna**

76.04%

**Rrugë të   
mirëmbajtura verës**

58.76%

Sipërfaqja e territorit të komunës e mbuluar me plane rregulluese të hollësishme ose harta zonale është në shkallë prej 12.91%, në 23 komuna të cilat kanë ofruar të dhëna. Në 90% të rasteve komunat janë përgjigjur në trajtimin e kërkesave për leje ndërtimore (sipas të dhënave të 31 komunave). Sipas të dhënave rreth 64.52% të hapësirave publike mirëmbahen rregullisht, ndërsa 73% të tyre janë të përcjella me ndriçim publik. Mbi 62.79% e vendbanimeve në komunë janë të mbuluara me transport publik lokal. Janë raportuar 1334 parkingje publike në komuna më gjithsej 49266 vendparkingje.

Në kuadër të ***fushës së kulturës, rinisë dhe sportit***, në vitin 2020 nuk janë përfshirë në matje aktivitetet e planifikuara nga komunat në fushe për shkak të masave kufizuese për mbrojtje nga pandemia, mirëpo vlerësimi është shtrirë vetëm tek hapësirat për aktivitetet sportive. Në bazë të të dhënave të raportuara nga komunat, gjatë vitin 2020 janë shtuar 106136.76 m2 hapësira për sport, apo mesatarisht 2793m2 për komunë.

106136 m2

Hapësira të reja sportive   
gjatë vitit 2020

***Fusha e Arsimit parauniversitar*** mbledh tregues të shumtë për kompetencat e komunave në krijimin e kushteve për edukimin dhe arsimimin e nxënësve, prioritetet e vëna në këtë sektor përmes planifikimit të buxhetit, nivelin e planifikimit dhe realizimit të orëve mësimore, rezultatet e nxënësve, kushtet teknike dhe higjienike në shkolla, pajisjet e klasave me mjete pune, digjitalizimin e shkollave, aspektet e sigurisë, kriteret për kualifikimin dhe licencimin e mësimdhënësve, mbingarkesën në klasa, hapësirat shkollore etj. Në këtë fushë komunat kanë treguar performancë në shkallë prej 67.81%. Nisur nga niveli parafillor, të dhënat flasin për përfshirje tejet të ulët të fëmijëve nëpër çerdhe, e sidomos në zonat rurale, për shkak të mungesës së investimeve në këto zona. Shikuar sipas kriterit të matjes 1 çerdhe për 10 mijë banorë, të dhënat tregojnë për vetëm 0.61% të arritjes këtij kriteri. Në vitin raportues, të dhënat japin pasqyrë jo të dëshiruar sa i përket plotësimit të kushteve të kërkuara me infrastrukturë, pajisje dhe mjete në institucionet e arsimit parauniversitar. Të dhënat këto aspekte janë prezantuar me 57.49%, ku përfshihen: mjetet e sallave të edukatës fizike, kabinetet, laboratorët, materialet shpenzuese, bibliotekat, orenditë e zakonshme shkollore, pajisjet elektrike, projektorë, tabelat elektronike etj. Për të gjitha këto, komunat pranojnë mjete financiare nga buxheti i rregullt publik, çoftë përmes grantit specifik për arsim, apo përmes ndarjeve buxhetore nga kategoria e të hyrave vetanake. Në këtë drejtim, krahas grantit specifik për arsim të cilin komunat e pranojnë për çdo vit, prej pjesës së buxhetit të të hyrave vetanake të vitit 2020, komunat kanë ndarë 9,888,622.00 euro për investimet në këtë sektor. Përkitazi me hapësirat shkollore, mesatarja në nivel vendi është 18 m2 për kokë nxënësi në zonat rurale dhe urbane. Komunat kanë raportuar për 61% të shkollave të pajisura me kabinete të TIK-ut. Po ashtu, të dhënat tregojnë për 50.81% të shkollave të pajisura me masa të efiçiences së energjisë, si dhe në 27 komuna është raportuar se 75.92% të shkollave janë të përcjella me masa të sigurisë (rrethoja apo kamera). Prej numrit të përgjithshëm të mësimdhënësve në nivelin e arsimit parauniverstar në komunë, sipas niveleve ISCEC 02, 1, 2, dhe 3, përqindja e atyre që janë të pajisur me licencë sipas UA 05/2017 MASHT, është 72% (sipas të dhënave të 27 komunave). Konstantja e llogaritur prej 26 nxënës për 1 mësimdhënës sipas udhëzimit administrative të MASHT, është 57.07%. Lidhur me plotësimin e vendeve të lira të punës në arsim me konkurs të rregullt, sipas të dhënave valide të 24 komunave, performance është 94.31% në raport me planifikimin. Mesatarja e kalueshmërisë (Kl.12) për komunat që kanë ofruar të dhëna valide, është 68.89%.

Në fushën e ***shëndetësisë primare*** janë ofruar të dhëna për infrastrukturën dhe hapësirat e destinuara për shëndetësinë primare, resurset dhe personelin e mjaftueshëm, si dhe ofrimin e shërbimeve nga niveli komunal. Sipas të dhënave të raportuara nga komunat, në përgjithësi kjo fushë ka nivel të ulët të performancës, me 55.96% të të arriturave.

Bazuar në të dhënat e ofruara, 41.78% e objekteve të kujdesit primar shëndetësor janë të pajisura me mjetet e kërkuara sipas udhëzimit administrativ të MSH-së për shërbimet laboratorike. Në 24 komuna me të dhëna valide, niveli i pajtueshmërisë me raportin një specialist i mjekësisë familjare dhe 2 infermirerë për 2000 banorë sipas kritereve të caktuara nga MSH, është 73.56%. Për këtë sektor, komunat kanë ndarë nga buxheti i të hyrave vetanake rreth 5.05% krahasuar me Grantin specifik për shëndetësi të alokuar nga buxheti i përgjithshëm. Në 29 komuna që kanë raportuar për numrin e vizitave në qendrat primare shëndetësore, janë regjistruar 6,907,890.00 vizita mjekësore të pacientëve këto institucione, apo mesatarisht 3.8 vizita për banorë brenda vitit.

Sa i përket ***menaxhimit të fatkeqësive***, kjo fushë matë planifikimin, organizimin dhe udhëheqjen e sistemit të organizuar të komunës për tu përgjigjur ndaj dukurive të shkaktuara nga fuqitë e pakontrolluara dhe nga fuqitë tjera. Fusha ka vetëm një rezultat dhe dy tregues, që kryesisht vlerësojnë realizimin e planit për mbrojtje nga fatkeqësitë natyrore, si dhe nivelin e përgjigjeve të institucioneve komunale ndaj rasteve të paraqitura në këtë fushë. Performanca e përgjithshme në këtë fushë është 51.60%.

## Kapitulli II

## II. Pjesa e veçantë - Performanca e komunave 2020

# 1. Rezultatet e komunave sipas fushave

Matja e performancës në vitin 2020 ka pasur në fokus pasqyrimin e të arriturave për 38 komuna. Kërkesës për raportim i janë përgjigjur të gjitha komunat[[9]](#footnote-9), megjithëse shkalla e pavlefshmërisë së të dhënave ishte mjaft e shprehur në komunat: Zubin Potok, Kllokot, Zecan, Novobërdë, Leposaviq, Partesh dhe Gracanicë. Në vijim është paraqitur grafiku krahasues i fushave të grupuara sipas performancës:

Shkalla e ofrimit të shërbimeve dhe respektimit të standardeve të qeverisjes ndryshon nga njëra komunë në tjetrën, varësisht nga fusha e kompetencave që matet. Në nivelin e performancës mund të ndikojnë faktorë të shumtë, si: prioritetet e vëna nga komuna brenda fushave për të cilat ushtrohet matja, mënyra dhe cilësia e planifikimit të punëve, realizimi në raport me planifikimin, realizimi në raport me mundësitë dhe pengesat e caktuara, kapacitetet dhe resurset, kompleksiteti i çështjeve, cilësia e raportimit të të dhënave në SMPK, si dhe faktorë të tjerë relevant.

Më poshtë është paraqitur figura me kategorizimin e komunave sipas nivelit të performancës si vijon:

Performanca maksimale e arritur për komunë

72.89%

**15**   
komuna

**12**  
 komuna

6komuna

5 komuna

**Fig 7.** Kategorizimi i komunave sipas nivelit të performancës së treguesve

Figura e mësipërme tregon për 15 komuna me performancë të lartë prej 60-74%, 12 komuna me performancë të mesme në mes 40-60%, 5 komuna me performancë të ulët 20-40% dhe 6 komuna me performancë më ulët se 20%. Referuar në karakteristikat e komunave, me arritje të lartë kryesisht dominojnë komunat e mesme.

Në vijim të këtij raporti, janë paraqitur detaje të të arriturave të komunave sipas fushave dhe treguesve përkatës.

**Sqarim:** Në vijim të raportit, llogaritja e rezultatit përfundimtar të fushave të matjes, merr për bazë edhe vlerën 0 për të dhënat e të cilave janë shpallur të pavlefshme. Kjo është bërë për arsye se edhe keqraportimi konsiderohet performancë e dobët, gjë që duhet të ndikoj në rezultatin përfundimtar të komunave që nuk kanë ofruar të dhëna. Kjo reflekton edhe në krahasimet në mes të komunave si dhe vlerësimet e bëra për qëllime të Grantit për Performancë.

## Fusha 1: Shërbimet Publike Administrative

Kjo fushë përbëhet nga katër tregues, ku përfshihen shërbimet publike administrative (SHPA) dhe efikasiteti i organeve komunale në shqyrtimin e kërkesave të qytetarëve, personave fizik dhe juridik, për çështjet që lidhen me kompetencat e tyre të cilat kalojnë nëpërmjet Qendrës për Shërbimin e Qytetarëve. Njëkohësisht, kjo fushë matë gatishmërinë e komunave për të ofruar shërbime administrative në formën online apo përmes e-kioskut.

Krahasuar me 19 fushat e tjera, në vitin 2020 kjo fushë radhitet e dyta për nga performanca, me nivel të përgjithshëm prej 74.42%.

Fig81. Treguesit e performancës në fushën e shërbimeve administrative

Të dhënat tregojnë se komunat në masë të madhe i kanë shqyrtuar kërkesat administrative të cilat u janë parashtruar. Gjatë vitit 2020 komunave u janë parashtruar 1,738.436 kërkesa për shqyrtim, nga të cilat janë shqyrtuar 1,682.833 kërkesa. Mesatarja e trajtimit të kërkesave për komunë është 44,285 kërkesa. Këtu përfshihen kërkesat për leje të ndryshme komunale, dokumentet e gjendjes civile, kërkesat për qasje në informata, kërkesat qytetare për financim dhe adresim në organet përgjegjëse të komunës.

Referuar performancës sipas komunave në këtë fushë, përqindja më e lartë në përmbushjen e treguesve është në Komunën e Vushtrrisë me 89.9%, kurse më e ulëta në Komunën e Gracanicës dhe Zveçanit. Për këtë fushë nuk kanë ofruar të dhëna komunat: Zubin Potok, Mitrovicë Veriore, Kllokot dhe Partesh, për çfarë performanca i’u është llogaritur në 0% dhe që reflekton edhe në mesataren e përgjithshme për fushë.

Figude 9 Krahasimi i performancës së komunave në fushën e shërbimeve administrative

## Fusha 2 – Transparenca Komunale

Në këtë fushë janë aplikuar 7 tregues me 26 të dhëna të cilat japin informata për publikimin e akteve, planeve, buxhetit, kritereve të ueb-faqeve, qasjen në dokumentet publike, publicitetin e seancave të kuvendit, etj.

Performanca e përgjithshme e arritur në është 77.62%, për dallim nga viti paraprak ku ishte 72.93%. Sa u përket performancës sipas tregueseve, përqindja më e lartë është në lejimin e qasjes së qytetarëve në dokumentet zyrtare shprehur me 93.20.

**Figure 10** Treguesit e performancës në fushën e transparencës

Nga figura e mësipërme shihet se treguesi për transmetimin online të mbledhjeve të kuvendit del në nivel 50.23%, gjë që ndikon edhe në uljen e përgjithshme të performancës në këtë fushë. Tetë kriteret e matura për ueb-faqe komunale del të jenë përmbushur në masën 70.72%, ndërsa aktet e kuvendit të komunës janë publikuar në shkallë prej 82.28%. Të dhënat tregojnë për trend pozitiv në publikimin e akteve me karakter të përgjithshëm të aprovuara nga kryetarët e komunave.

Po ashtu, komunat kryesisht kanë qenë efikase në publikimin e buxhetit të komunës si dhe raporteve të shpenzimeve, megjithatë vërehet jo konsistencë në formatin e buxhetit dhe raporteve financiare që publikohen nga komunat. Planin vjetor të prokurimit publik del ta kenë pothuajse të gjitha komunat ndërsa vetëm tetë prej tyre nuk kanë publikuar ndonjë raport për realizimin e këtij plani.

Figure 21 Krahasimi i performancës së komunave në fushën e transparencës

Figura e mësipërme tregon për 11 komuna të cilat kanë treguar performancë në mes 90-100% në fushën e transparencës, prej të cilave: Rahovec (99.38%), Lipjan (97.50%), Vushtrri (96.78%), Junik (94.59%), Gllogoc (93.23%), Shtime (92.14) Gjakove (92.08), Skenderaj (91.32%) etj. Janë 4 komunat të cilat akoma nuk shfrytëzojnë ueb-faqet zyrtare si burim zyrtar të informacionit.

## Fusha 3 – Përgjegjshmëria Komunale

Përgjegjshmëria komunale është inkuadruar si fushë e re në SMPK-së dhe ka gjithsej 22 tregues, prej të cilëve 18 janë aplikuar në vitin 2020. Kjo fushë ka një performancë të përgjithshme prej 60.67%. Në kuadër të kësaj fushe, vërejmë performancë të lartë të komunave në ndërmarrjen e veprimeve ligjore për suspendimin e zyrtarëve për të cilët ka pasur aktakuzë në lidhje me veprat për shpërdorim detyrës zyrtare. Komunat kanë treguar performancë pozitive edhe në diskutimin e projektbuxheteve dhe kornizës afatmesme të shpenzimeve. Sipas të dhënave në 36 komuna janë mbajtur 280 takime me qytetarë për projetkbuxhetin, apo mesatarisht 8 takime për komunë. Në vijim është paraqitur lista e treguesve në këtë fushë sipas përqindjes:

Figure 12. Treguesit e performancës në fushën e përgjegjshmërisë komunale

Nga të dhënat e figurës së mësipërme del që pjesa më e madhe komunave nuk e kanë të hartuar dhe si rrjedhojë nuk e kanë parashtruar në kuvend komunal planin vjetor të integritetit. Po ashtu është parë nivel i ulët i diskutimit të raportit të Auditorit të Brendshëm dhe planit të veprimit për adresimin e rekomandimeve në kuvendet e komunave. Pavarësisht obligimit juridik të komunave për diskutimin e raportit të performancës për vitin paraprak në kuvendin e komunës, dispozita e rregullores përkatëse është respektuar në masën prej 23.68%. Ndërsa akoma nuk ka filluar të zbatohet dispozita e re e udhëzimit administrativ për standardet minimale të konsultimit publik në nivel lokal për të publikuar raportet me rezultatet e proceseve të konsultimeve publike, me anë të së cilave qytetarët do të merrnin përgjigje për adresimin e propozimeve të tyre nga organet përgjegjëse të komunës. Pjesëmarrja e qytetarëve në konsultime publike del mjaft e ulët edhe përkundër të standardit të SMPK-së të 3% të popullsisë së komunës, i cili është përmbushur në shkallën 16.45%. Komunat kanë raportuar për 7151 qytetarë të kenë marrë pjesë në proceset e konsultimeve publike, apo 188 qytetarë janë konsultuar për komunë. Sigurisht që ka disa komuna si Skenderaj, Kamenicë, Lipjan, Mitrovicë e Jugut dhe Prizren, ku pjesëmarrja ka qenë më e shprehur krahasuar me popullsinë e këtyre komunave. Sa i përket nivelit të zbatimit të planit të prokurimit, bazuar në shumën e shpenzuar kundrejt shumës së planifikuar, performanca rezulton në masën 88.06%.

Figure 13 Krahasimi i performancës së komunave në fushën e përgjegjshmërisë

Performancën më te lartë në indikatorët e kësaj fushe e ka arritur komuna e Skenderajt (86.90%), Gllogocit (81.85%), Kaçaniku (80.5%) dhe Lipjani (78.20%). Po ashtu në nivel të lartë qëndrojnë edhe Komuna e Shtimes (73.6%), Rahovecit (71.5%), dhe Hanit te Elezit (71.5%). Ndryshe nga to, më ulët qëndrojnë komunat: Mitrovicë Veriore, Zubin Potok dhe Shtërpca. Në nivelin të performancë në këtë fushë, ka ndikuar edhe mosraportimi i të gjitha të dhënave për tregues nga komunat në fjalë.

**Fusha 4 - Barazia në Punësim, Shërbime Sociale dhe Familjare**

Kjo fushë prej dy rezultateve dhe katër treguesve mbulon përfaqësimin e grupeve të ndryshme në punësim komunal, si dhe shërbimet sociale të grupeve më me nevojë në komuna. Në kuadër të punësimit treguesit matin nivelin e punësimit të personave me aftësi të veçanta në institucionet komunale, si dhe përqindjen e përfshirjes së komuniteteve joshumicë. Performanca të përgjithshme në këtë fushë prej 65.23%.

*Figure 14 Treguesit e performancës në fushën e Barazisë në Punësim, Shërbimeve Sociale dhe Familjare*

Sipas të dhënave niveli i përmbushjes së kuotës për të punësuar me nevoja të veçanta është e ulët, referuar kriterit të përcaktuar në Ligjin Nr. 05L-051 për mbrojtje nga diskriminimi. Më poshtë, janë pasqyruar të arriturat për secilën komunë në kuadër të kësaj fushe:

*Figure 15 Krahasimi i performancës së komunave në fushën e Barazisë në Punësim, Shërbimeve Sociale dhe Familjare*

**Fusha 5 – Kulturë, Rini dhe Sport**

Në kuadër të kësaj fushe maten aktivitetet komunale kulturore, rinore dhe sportive, si një nga kompetencat vetanake të komunave. Fusha mbulon edhe shërbimet e ofruara nga komunat që kanë të bëjnë me kulturën, rininë dhe sportin, përfshirë hapësirat sportive.

Fusha matë performancës duke e krahasuar me numrin e banorëve për arsye që të jetë më e balancuar ndaj komunave me shumë banorë dhe atyre me më pak banorë. Kjo fushë ka një performancë të përgjithshme prej 67.99%.

Në vitin 2020 janë shtuar 106136.76 m2, apo mesatarisht 2793m2 për komunë

*Figure 16. Treguesit e performancës në fushën e kulturës*

Të arriturat për secilën komunë në kuadër të kësaj fushe janë si vijon:

*Figure 17 Të dhënat krahasimore në mes komunave në fushën e kulturës*

**Fusha 6 – Menaxhimi i fatkeqësive**

Kjo fushë matë planifikimin, organizimin dhe udhëheqjen e sistemit të organizuar të komunës për tu përgjigjur ndaj dukurive të shkaktuara nga fuqitë e pakontrolluara dhe nga fuqitë tjera. Fusha ka vetëm një rezultat dhe dy tregues, që kryesisht vlerësojnë realizimin e planit për mbrojtje nga fatkeqësitë natyrore, si dhe nivelin e përgjigjeve të institucioneve komunale ndaj rasteve të paraqitura në këtë fushë. Performanca e përgjithshme në këtë fushë është 51.60%.

*Figure 183 Treguesit e performancës në fushën e menaxhimit të fatkeqësive*

Sipas të dhënave, intervenimet e institucioneve komunale ndaj fatkeqësive del të jenë në nivel prej 51.60%. Shprehur në numër, në 33 komuna që kanë raportuar për këtë tregues, nga 9718 fatkeqësi të raportuara ekipet përgjegjëse komunale kanë intervenuar në 9429 prej tyre. Gjithashtu vetëm 7 komuna rezultojnë të kenë pasur plan komunal për menaxhim të fatkeqësive, në të cilat janë paraparë 193 veprime të parapara, kurse 150 të realizuara%[[10]](#footnote-10).

*Figure 19. Të dhënat krahasimore në mes komunave në fushën e menaxhimit të fatkeqësive natyrore dhe të tjera*

**Fusha 7 – Planifikimi Hapësinor**

Kjo fushë matë zhvillimin hapësinor komunal nëpërmjet instrumenteve të planifikimit hapësinor, por edhe nivelin e planifikimit të ndërtimeve komunale. Kjo fushë ka një performancë të përgjithshme prej 46.22%.

*Figure 20. Treguesit e performancës në fushën e planifikimit hapësinor*

Sipërfaqja e territorit të komunës e mbuluar me plane rregulluese të hollësishme është në shkallë prej 12.91%. Sa i përket lejeve ndërtimore, nga 3028 kërkesa të parashtruara për leje ndërtimi, nga komunat u shqyrtuan me kohë 90.17%. Sipas të dhënave, ndërtesat e reja për të cilat u lëshuan leje ndërtimore, u inspektuan në shkallë prej 81.89%. Nga totali i objekteve të reja të inspektuara, 73% janë raportuar të pajisura me leje ndërtimore.

*Figure 21 Të dhënat krahasimore në mes komunave në fushën e planifikimit hapësinor*

J.

**Fusha 8 – Hapësirat Publike**

Kjo fushë matë hapësirat publike të cilat janë me interes për qytetarët, menaxhohen nga komunat dhe të cilat ndikojnë në cilësinë dhe standardin e jetesës së qytetarëve. Performanca e përgjithshme sipas të dhënave të ofruara nga komunat është 51.27%. Në bazë të Ligjit për vetëqeverisje lokale, komunat ndër të tjera janë kompetente për ofrimin dhe mirëmbajtjen e parqeve dhe hapësirave publike.

*Figure 22. Treguesit e performancës në fushën e hapësirave publike*

Përpos nivelit të hapësirave të gjelbra për kokë banori, kjo fushë matë edhe sipërfaqen e hapësirave publike të cilat mirëmbahen rregullisht nga komunat, si dhe numrin e hapësirave publike të përcjella me ndriçim publik.

*Figure 23 Të dhënat krahasimore në mes komunave në fushën e hapësirave publike*

Sipas të dhënave rreth 64.52% të hapësirave publike mirëmbahen rregullisht, ndërsa 73.90% të hapësirave publike janë të përcjella me ndriçim publik.

**Fusha 9 – Infrastruktura Rrugore**

Kjo fushë matë rrugët komunale dhe infrastrukturën përcjellëse që janë nën kompetencën e komunës. Fusha është plotësuar me tregues të ri për të nxitur përmirësimin e infrastrukturës rrugore me trotuare, ndriçim, shenjëzim si dhe shteg të biçikletave. Performanca e përgjithshme vlerësohet në shkallë prej 49%.

Ajo çfarë e bënë performancën e përgjithshme të mos jetë aq e lartë, është përfshirja treguesit i ri për rrugët në zonat urbane me shtigje të biçikletave, si dhe raporti në mes të rrugëve lokale me trotuare dhe ndriçim publik. Performanca e komunave në nivel të fushës është paraqitur si më poshtë:

Figure 24 Treguesit e performancës në fushën infrastrukturës rrugore

*Figure 25 Të dhënat krahasimore në mes të komunave në fushën e infrastrukturës rrugore*

**Fusha 10 – Transporti Publik**

Kjo fushë matë ofrimin e transportit publik për qytetarët e komunës. Kjo fushë ka një performancë të përgjithshme prej 44.89%.

*Figure 26. Treguesit e performancës në fushën e transportit publik*

Në kuadër të kësaj fushe vërejmë performancë mbi mesatare për dy tregues. Sipas të dhënave, nga totali prej 1287 vendbanimeve të 34 komunave që kanë raportuar, 994 e tyre janë të përfshira në transport publik lokal, kurse vendndalimet e shënjëzuara për automjetet e transportit publik qëndrojnë në nivelin 60.38%.

Në vijim është paraqitur performanca e fushës përqindje për secilën nga komunat e Kosovës:

.

*Figure 27 Të dhënat krahasimore në mes të komunave në fushën e transportit publik*

**Fusha 11 – Parkingjet Publike**

Hapësirat për parkim publik janë vende në pronësi publike dhe private, me një numër të caktuar të vendeve të parkimit, të ndërtuara me standardet e kërkuara dhe të caktuara për parkimin e mjeteve motorike. Për më tepër, kjo fushë matë numrin e parkingjeve në komunë dhe numrin e vendparkimeve kundrejt veturave të regjistruara në komunë, po ashtu sa ka vende për taksi kundrejt numrit të taksive të licencuara dhe sa parkingje publike kanë vende të rezervuara për persona me nevoja të veçanta. Performanca në nivel të fushës është 40.54%.

*Figure 28 Treguesit e performancës në fushën e parkingjeve*

Numri i parkingjeve në nivel të Kosovës në 31 komuna të cilat kanë raportuar është 1340, me gjithsej 49 266 vendparkime, në raport me 392 218[[11]](#footnote-11) vetura sa janë të regjistruara në komunat që kanë raportuar. Krahasuar me numrin e automjeteve të regjistruara, komunat me vendparkime mbulojnë 25.45%. Shkalla e vendparkimeve të destinuara për makinat taksi të regjistruara në komuna është 66.80%. Sa i përket numrit të vendparkimeve për persona me aftësi të kufizuara, vetëm 56.80% e parkingjeve i kanë të shënjuara vendet e tillë.

Në vijim është paraqitur arritjet e komunave në këtë fushë në përqindje.

*Figure 29 Të dhënat krahasimore në mes të komunave në fushën e parkingjeve publike*

**Fusha 12 - Uji i pijshëm**

Kjo fushë matë sigurimin apo furnizimin e qytetarëve dhe bizneseve me ujë të pijshëm si dhe realizimin e projekteve komunale për ujë të pijshëm. Kjo fushë ka një performancë të përgjithshme prej 80.07 në krahasim me vitin 2019 sa ishte 73.10%.

*Figure 30 Treguesit e performancës në fushën e ujit të pijshëm në nivel vendi*

Në vijim është paraqitur performanca e fushës përqindje për secilën nga komunat e Kosovës:

J.

*Figura 31 Të dhënat krahasimore në mes të komunave në fushën e ujit të pijshëm*

Sipas figurës së mësipërme, vërejmë se 6 komuna kanë raportuar për shtrirje të rrjetit të ujit të pijshëm në 100% te ekonomitë familjare, institucionet publike dhe ekonomitë biznesore, kurse 5 komuna nuk kanë ofruar të dhëna të vlefshme.

**Fusha 13 - Kanalizimi**

Kjo fushë matë përfshirjen e ekonomive familjare, bizneseve dhe institucioneve në sistemin e kanalizimit si dhe realizimin e projekteve komunale për rrjet të kanalizimit. Po ashtu, ky tregues matë edhe përfshirjen e vendbanimeve të komunës në rrjetin për trajtimin e ujërave të zeza si një nga faktorët mjaft të rëndësishëm në ambient, kushte të jetesës dhe shëndetin publik. Kjo fushë ka një performancë të përgjithshme prej 40.18[[12]](#footnote-12)%, për dallim nga viti 2019 sa ishte 36.51%.

*Figure 32 Treguesit e performancës në fushën e kanalizimit*

Sipas të dhënave rreth 74.19% të ekonomive familjare, institucioneve publike dhe bizneseve janë deklaruar të përfshira në sistemin e kanalizimit, për dallim nga 71.42% sa ishte në vitin 2019. Në anën tjetër, zbatimi i aktiviteteve nga plani për ndërtim dhe mirëmbajtje të sistemit të kanalizimit është raportuar të jetë 86.54% për dallim nga 74.64% sa ishte në vitin 2019. Për treguesin e trajtimit të ujërave të zeza, për shkak të pezullimit të treguesit, është aplikuar vlera 0% për të gjitha komunat me qëllim të pasqyrimit të drejtë të rezultateve në fushë.

J.

*Figure 33 Të dhënat krahasimore në mes të komunave në fushën e kanalizimit*

**Fusha 14 – Menaxhimi i Mbeturinave**

Kjo fushë matë mbledhjen dhe deponimin e mbeturinave në komunë si dhe grumbullimin e të hyrave nga faturat e lëshuara për menaxhimin e mbeturinave. Kjo fushë ka një performancë të përgjithshme prej 64.72%.

*Figure 344 Treguesit e performancës në fushën e menaxhimit të mbeturinave*

Sasia e madhe e deponimit të mbeturinave në kilogram për kokë banori, potencialisht tregon performancë më të lartë, por jo gjithherë. Sa më shumë deponim të mbeturinave, është supozim që tregon për më pak mbeturina në mjediset jetësore, por kjo rëndom nuk ndodhë, për shkak se ende nuk grumbullohen dhe nuk deponohen të gjitha mbeturinat e prodhuara nga ekonomitë përkatëse. Të dhënat e raportuara të vitit 2019 nga komunat tregojnë se ekonomitë familjare me qasje në grumbullim të mbeturinave janë në shkallën prej 77.85%. Sipas të dhënave të Agjencionit për Mbrojtjen e Mjedisit të Kosovës (AMMK) në Raportin për Menaxhimin e Mbeturinave i publikuar më 2018, mbulimi e ekonomive familjare me këtë shërbim ishte në shkallën prej 57.7%. Shkalla e inkasimit të mjeteve për grumbullimin e mbeturinave del të jetë në masën 80.04%, ngjashëm me raportin e AMMK-së për vitin 2018. Sasia e deponimit të mbeturinave në Bashkimin Evropian është rreth 300 kg për kokë banori gjatë, kështu që krahasuar me sasinë e deponimit të mbeturinave në Kosovë, mesatarja e kësaj sasie është arritur në shkallën prej 51.79%.

J.

*Figure 35 Të dhënat krahasimore në mes të komunave në fushën menaxhimit të mbeturinave*

**Fusha 15 – Mbrojtja e Mjedisit**

Kjo fushë matë veprimet e komunës përkatëse për mbrojtjen dhe ruajtjen e mjedisit natyror dhe jetësor (urban dhe rural) nga dëmtimi, degradimi apo ndotja si pasojë e veprimtarisë njerëzore ose të ndikimit natyror. Kjo fushë ka një performancë të përgjithshme prej 54.78%.

*Figure 36 Të dhënat krahasimore në fushën e mjedisit*

Realizimi i planit të veprimit të mjedis del të jetë arritur në masën prej 19.32%[[13]](#footnote-13). Lejet mjedisore të lëshuar ishin në shkallën 78.48% ndërsa ndërtesat e reja që kanë zbatuar lejet mjedisore komunale del në shkallë mjaftë të ulët prej 66.55%.

*Figure 37 Të dhënat krahasimore në fushën e mjedisit*

**Fusha 16 – Përfaqësimi Gjinor**

Përfaqësimi gjinor matet më gjerësisht në këtë fushë duke përfshirë qasjen e të dy gjinive në programet për zhvillim social, ekonomik, si dhe në aktiviteteve komunale. Po ashtu, treguesit matin shkallën e përfaqësimit të të dy gjinive në institucionet lokale, trupat e kuvendeve komunale etj. Me gjithë progresin e komunave ndër vite në sigurimin e përfaqësimit të barabartë në trupat e kuvendeve dhe në komisionet komunale, të dhënat për treguesit e caktuar minimizojnë përqindjen në këtë fushë duke e bërë atë mjaft të ulët, 34.88%. Në vijim, është paraqitur figura e përfaqësimit gjinor sipas treguesve:

*Figure 37 % e treguesve në fushën e përfaqësimit të barabartë gjinor[[14]](#footnote-14)*

Sipas të dhënave të raportuara nga 33 komuna, niveli i të punësuarve gra në institucione komunale është 100% në raport me kriterin 50x50[[15]](#footnote-15). Po ashtu, 49% e komunave dokumentuan të hartuar planin për barazi gjinore. Sa i përket pozitave politike, nga 475 pozita në kuadër të ekzekutivit komunal në 32 komuna[[16]](#footnote-16), 135 janë raportuar të jenë gra, apo 56.84% e kriterit ligjor. Përqindja e përfaqësimit në trupat e kuvendeve komunale është 91.96% e kriterit 50x50. Sipas të dhënave të përfaqësimit të grave në pozitat udhëheqëse në institucionet arsimore, shëndetësore dhe kulturore/sportive, nga 1619 pozita udhëheqëse, 475 prej tyre udhëhiqen nga gratë, apo 59.54% të përmbushjes së kriterit ligjor.

Përfaqësimi gjinor në këshillat lokale është tejet i ulët dhe shumica dërmuese e komunave nuk kanë asnjë grua që udhëheq këto këshilla. Kjo edhe duke marrë për bazë që 12 komunave nuk kanë raportuar t’i kenë të themeluara këshillat lokale. Përfaqësimi gjinor tek emrat e rrugëve komunale është tejet i ulët po ashtu edhe regjistrimi i pronave në emër të një grua apo dy gjinive (bashkëshortë apo vëllezër dhe motra).

*Figure 38 Krahasimet sipas komunave në fushën e barazisë gjinore*

Buxhetimi dhe shpenzimi i përgjegjshëm gjinor del se bëhet nga pak mbi gjysmën e komunave. Megjithatë, ka nevojë mjaft të madhe për trajnim në këtë drejtim si dhe për vullnet të komunave që të kuptojnë rëndësinë e kësaj çështje. Barazia gjinore në programet për punësim, subvencione dhe ndërmarrësi është në shkallë prej 47.48%.

**Fusha 17 - Arsimi Parauniversitar**

Kjo fushë synon rezultate në hapësira për çerdhe dhe shkolla të pajisura me kabinete për internet, masa të efiçencës së energjisë, rekrutimin e personelit arsimor, licencimin e mësimdhënësve, mjetet e konkretizimit, pajisjet e shkollave me mjete mësimore, kabinete të TIK-ut, si dhe kushtet e sigurisë në shkollë. Kjo fushë ka performancën e përgjithshme në nivel prej 67.81%. Në përgjithësi, në treguesit e arsimit të dhënat e raportuara nga komunat nuk kanë qenë të plota, kështu që përqindjet e fituara mund të paraqesin një vlera relative të saktësisë.

*Figure 39 % e treguesve në fushën e arsimit parauniversitar në nivel vendi*

J.

*Figure 40 Krahasimet sipas komunave në fushën e arsimit parauniversitar*

**Fusha 18 – Kujdesi Primar Shëndetësor**

Kjo fushë matë infrastrukturën dhe hapësirat e destinuara për shëndetësinë primare, resurset dhe personelin e mjaftueshëm, si dhe ofrimin e shërbimeve nga niveli komunal. Sipas të dhënave të raportuara nga komunave, kjo fushë ka nivel të ulët të performancës në përgjithësi, apo 55.96%. Në vijim është paraqitur figura me % e performancës sipas treguesve në këtë fushë:

*Figure 41 % e treguesve në fushën e shëndetësisë primare*

Në vijim është paraqitur performanca e fushës përqindje për secilën nga komunat e Kosovës:

*Figure 42 Krahasimet sipas komunave në fushën e shëndetësisë primare*

## Fusha 19 – Zhvillimi Ekonomik Lokal

Kjo fushë mate aktivitetet e planifikuara dhe të zbatuara për zhvillimin e aktivitetit ekonomik në nivel lokal duke mobilizuar pronat komunale, dhe përditësim i rregullt i regjistrit të tatimpaguesve si dhe shkallë e lartë e inkasimit e tatimit në prone. Kjo fushë ka performancën e përgjithshme prej 41.86%.

*Figure 5 % e treguesve në fushën e zhvillimit ekonomik lokal*

J.

*Figure 44 Krahasimet sipas komunave në fushën e zhvillimit ekonomik lokal*

# Konkluzione dhe rekomandime

Vlerësimi i performancës komunale për vitin 2020 nxjerr të gjetura të shumta për 19 fusha të kompetencave komunale. Përfundimet e këtij raporti theksojnë një numër të madh të çështjeve, të cilat duhet të merren parasysh dhe trajtohen me prioritet nga organet e pushtetit lokal. Në këtë pjesë të raportit, janë veçuar disa nga konkluzionet dhe rekomandimet me peshë më të madhe në avancimin e shërbimeve komunale. Raporti nxjerr përfundimet se:

1. Vlerësimi i performancës së komunave për vitin 2020 është bërë për 38 komuna. Disa nga të dhënat e raportuara nga komunat me shumicë serbe, në fushën e arsimit dhe shëndetësisë, të cilat nuk korresponduan me ofrimin e shërbimeve sipas legjislacionit pozitiv të Republikës së Kosovës, janë shpallur nule dhe u aplikua vlera 0% e performancës. Matja dhe vlerësimi i performancës është obligim ligjor i të gjitha komunave, të cilat duhet t’i përgjigjen kërkesave për informata konform Ligjit për Vetëqeverisje Lokale dhe Rregullores për Sistemin e Menaxhimit të Performancës komunale.
2. Komunat duhet t’i kushtojnë vëmendje të gjitha të dhënave të prezantuara për raportim, në mënyrë që vlerat e fituara të paraqesin vlerësimin sa më objektiv të performancës për çdo tregues. Dokumentimi i të dhënave është kusht i domosdoshëm. Gjatë përgatitjes së të dhënave dhe informatave, komunat duhet të përgatisin dosjen për secilën fushë
3. Procesi i sigurimit të cilësisë ka evidentuar një numër të të dhënave të pasakta, të cilat në shumë raste janë shpallë të pavlefshme, përveç atëherë kur është bërë dokumentimi i tyre. Cilësia e raportimit duhet të rritet në të ardhmen, ashtu që raportimi të jetë i drejtë, i saktë, objektiv dhe të paraqes gjendjen sa më reale të performancës së komunave.
4. Performanca është kategorizuar në dy grupe me tregues të cilës pasqyrojnë veprimet e komunave në funksion të qeverisjes së mirë dhe ofrimit të shërbimeve. Në kuadër të grupit të indikatorëve të qeverisjes, Transparenca komunale renditet e para, megjithëse treguesi për pasqyrimin e rezultateve të konsultimeve publike duhet të trajtohet seriozisht nga autoritetet lokale. Vetëm dy komuna kanë filluar me hartimin e këtyre raporteve (Mitrovica e Jugut dhe Podujeva). Raportet e proceseve të konsultimeve publike duhet të përpilohen për të nxitur pjesëmarrjen e qytetarëve në politikbërje dhe marrjen e opinionit të tyre për çështje publike.
5. Prezenca e qytetarëve në konsultimet publikë ka vazhduar të jetë e ulët. Komunat duhet të shfrytëzojnë teknika dhe mjete efektive për të nxitur pjesëmarrjen e qytetarëve në proceset vendimmarëse.
6. Komunat: Mitrovicë Veriore, Leposaviq, Zveçan dhe Zubin Potok nuk përdorin ueb-faqet zyrtare të tyre. Asnjë informatë, raport apo dokument zyrtar nuk është publikuar në ueb-faqet e tyre. Komuna të tjera, si Deçani, Shtërpca, Fushë Kosova, Juniku, Obiliqi, Parteshi, Podujeva dhe Ranillugu, duhet të përshtasin dhe plotësojnë informacionet konform kritereve të përcaktuara me akte nënligjore. Për më tepër informatat duhet vendosur në meny të përshtatshme, për ta bërë më të lehtë qasjen në to. Publikimi i dokumenteve duhet të bëhet sipas menyve (aplikacioneve) specifike për materiale të caktuara.
7. Performancë e ulët është treguar në fushën e përfaqësimit gjinor. Komunat duhet të ndërmarrin veprime për ta rritur numrin e grave në pozita vendimmarrëse, politike dhe në këshillat lokale. Po ashtu, duhet të përmirësohen dokumentet planifikuese dhe financiare duke marrë për bazë elementin gjinor.
8. Një pjesë e komunave kane filluar aplikimin online të shërbimeve administrative, përformanca në këtë segment duhet të përmirësohet, për të ngritur efikasitetin në shërbime dhe me kosto sa më të ulët. Këto shërbime duhet të aplikohen në të gjitha komunat dhe për numër më të madh të shërbimeve, përfshirë aplikimin online për leje ndërtimore, leje mjedisore, pagesat e tatimit në pronë, apo faturat për shërbime komunale etj.
9. Vetëm 12% e komunave kanë dëshmuar ta kenë diskutuar në Kuvendin e Komunës planin e integritetit, 20.69% raportin e auditorit të brendshëm dhe 23.68% Raportin e performancës komunale për vitin paraprak. Këto plane dhe raporte duhet të bëhen pika diskutimi të rregullta për çdo vit në kuvendet komunale me qëllim që të forcohet niveli i përgjegjshmërisë dhe llogaridhënies së ekzekutivit para kuvendit dhe qytetarëve.
10. Të dhënat për barazinë në punësim dhe shërbimet sociale tregojnë se drejtoritë komunale duhet të bëjnë përpjekje për përfshirje të të gjitha kategorive në nevojë në politikat e punësimit. Gjithashtu efikasiteti duhet të rritet në vlerësimin e familjeve në banim social, në mënyrë që të objektet e banimit social të shfrytëzohen nga familjet në nevojë dhe të ketë shqyrtim të plotë të kërkesave të parashtruara;
11. Planifikimi hapësinor kërkon trajtim më të gjerë për të rregulluar të gjithë sipërfaqet e nevojshme me plane rregulluese të hollësishme ose me harta zonale. Të dhënat flasin për një shkallë mjaft të ulët të këtyre planeve të cilat janë tejet të rëndësishme për rregullimin e komunës;
12. Infrastruktura rrugore duhet të kompletohet, si në aspektin e asfaltimit të rrugëve, ashtu edhe me infrastrukturë përcjellëse përfshirë trotuare dhe ndriçim publik. Komunat duhet të rrisin cilësinë e të dhënave për nivelin e asfaltimit të rrugëve, trotuaret, ndriçimin e tyre, e sidomos tek të dhënat për shtigjet e biçiklistëve. Po ashtu, nevojitet planifikim më i mirë në mirëmbajtjen verore dhe dimërore të rrugëve lokale, në mënyrë që shtrirja me këtë shërbim të jetë e plotë.
13. 4.62% e të dhënave për shtigje të biçikletave në zonat urbane, është vlerë që tregon se komunat duhet të punojnë në avancimin e infrastrukturës rrugore përmes krijimit të shtigjeve të biçikletave.
14. Edhe pse në treguesi për trajtimin e ujërave të zeza nuk është matur në vitin 2020, të dhënat e vitit 2019 tregojnë se duhet të sigurohet koordinim ndërinstitucional për të siguruar trajtim të ujërave të zeza paralelisht me zgjerimin e rrjetit të kanalizimit. Trajtimi i ujërave të zeza është i shprehur në masë tejet të ulët, marrë parasysh koston e lartë të këtij shërbimi. Komunat duhet të shqyrtojnë edhe mundësitë e burimeve të tjera financiare për krijimin e impianteve, në mënyrë që të evitohen shumë probleme mjedisore dhe të mbrohet shëndeti publik.
15. Sasia e deponimit të mbeturinave në komunat e Kosovës është më e ulët krahasuar me mesataren e Bashkimit Evropian (300 kg për kokë banori brenda vitit), kështu që duhet të sigurohet menaxhim më efikas nga ndërmarrjet publike dhe operatorë të tjerë që të rrisin kapacitetet për grumbullimin e mbeturinave dhe deponimin e tyre në deponi legale.
16. Gjatë procesit të planifikimit të buxhetit, komunat duhet të përpilojnë dhe të formulojnë pjesën e buxhetimit të përgjegjshëm gjinor sipas kritereve ligjore. Politikat lokale duhet të vlerësojnë ndikimin gjinor, ashtu që burimet financiare të ndahen proporcionalisht për të dy gjinitë. Kërkohet promovim më i madh i politikave gjinore në këshillat e lokale. Komunat duhet të të hartojnë planet për barazi gjinore. Po ashtu kriteri i barazisë gjinore duhet të forcohet edhe në kuadër të pozitave të emëruara politike, si dhe të promovohet e drejta për regjistrimin e pronësisë në të dy gjinitë e cila qëndron në vlerë mjaft të ulët.
17. Komunat duhet të fillojnë të investojnë në çerdhe/kopshte në zona rurale ku ka nevojë, për shkak të rëndësisë së këtyre institucioneve në zhvillimin e hershëm të fëmijëve.
18. Drejtoritë komunale të arsimit duhet të planifikojnë që shkollat të plotësojnë kushtet e infrastrukturës përcjellëse, masat e energjisë efiçiente, si dhe të jenë të pajisura me kabinete me internet në masë më të madhe. Krijimi i hapësirave shkollore sidomos në zonat urbane kërkojnë trajtim të veçantë për të eliminuar mësimin në më shumë turne dhe aplikimin e mësimit gjithëditor. Edhe në fushën e arsimit, është e domosdoshme të rritet cilësia e raportimit dhe saktësisë së të dhënave.
19. Standardi një mjek familjar dhe dy infermierë për 2000 banorë duhet ngritët ne pajtim me kriteret ligjore.
20. Planifikimi formal për zhvillim ekonomik lokal duhet të zgjerohet në komuna. Komunat duhet të hartojnë Planet për Zhvillim Ekonomik Lokal. Raportimi për realizimin e planeve të tilla duhet të jetë temë e diskutimit në kuvendet komunale, në mënyrë që të aktivitetet në këtë fushë të gjejnë zbatim më të lehtë dhe të prioritizohen sipas kërkesave të shumësisë.

# Shtojcë: % e treguesve sipas fushave

|  |  |  |  |
| --- | --- | --- | --- |
| Shërbimet Publike Administrative | 1.1.1 | Kërkesat administrative të shqyrtuara gjatë vitit | 93.94 |
| 1.1.2 | Kërkesat administrative të shqyrtuara brenda afateve ligjore | 96.54 |
| 1.1.4 | Shërbimet administrative të ofruara në mënyrë elektronike nga komuna | 32.78 |
| Transparenca Komunale | 2.1.1 | Mbledhjet e kuvendit të bëra publike dhe të transmetuara drejtpërdrejt online | 50.23 |
| 2.1.2 | Niveli i qasje në dokumente publike nga qytetarët | 93.20 |
| 2.1.3 | Përmbushja e kritereve të faqes zyrtare elektronike të komunës | 70.72 |
| 2.1.4 | Publikimi i akteve të miratuara në kuvendin komunal, në faqën zyrtare të komunës | 82.28 |
| 2.1.5 | Publikimi i akteve me karakter të përgjithshëm, të miratuara nga kryetari i komunës, në faqën zyrtare të komunës | 87.22 |
| 2.2.1 | Publikimi i dokumenteve për planifikim dhe shpenzim të buxhetit | 73.42 |
| 2.2.2 | Publikimi i dokumenteve të prokurimit publik dhe i kontratave | 83.60 |
| Përgjegjshmëria Komunale | 3.1.1 | Publikimi i njoftimeve për mbajtjen e 2 takimeve publike | 55.15 |
| 3.1.2 | Pjesëmarrja e qytetarëve në konsultime publike | 16.45 |
| 3.1.3 | Aktet komunale dhe dokumentet e politikave lokale të konsultuara me publikun | 70.38 |
| 3.1.4 | Dëgjime publike për KAB dhe buxhet komunal | 53.23 |
| 3.1.5 | Publikimi i raporteve për procese të konsultimeve publike | 1.69 |
| 3.2.1 | Miratimi me kohë i propozim buxhetit vjetor komunal | 88.95 |
| 3.2.2 | Diskutime për raportet buxhetore tre-mujore nga Kuvendi Komunal | 72.37 |
| 3.2.3 | Diskutim për raportin e performancës komunale nga kuvendi komunal për vitin paraprak | 23.68 |
| 3.2.4 | Diskutimi i raportit të auditorit të jashtëm dhe planit të veprimit për adresim të rekomandimeve në Asamblenë Komunale | 69.74 |
| 3.2.5 | Diskutimi i raportit të auditorit të brendshem dhe planit të veprimit në Asamblenë Komunale | 20.69 |
| 3.2.6 | Mbledhje të Kuvendit me pjesëmarrje të kryetarit të komunës | 65.18 |
| 3.3.1 | Niveli i zbatimit të planit të prokurimit | 88.06 |
| 3.3.2 | Niveli i pagesave të procesuara brenda afatit ligjor prej 30 ditëve | 68.39 |
| 3.3.3 | Niveli i adresimit të rekomandimeve të Zyrës Kombëtare të Auditorit | 39.58 |
| 3.4.1 | Raportimi i planit vjetor të planit të integritetit para kuvendit komunal | 12.12 |
| 3.4.2 | Suspendimi i zyrtarëve komunal në raport me akt-akuzat e ngritura ndaj tyre | 96.00 |
| 3.5.1 | Zbatimi i skemës për shpërndarjen e vlerësimeve të punës për shërbyesit civil | 80.30 |
| 3.5.3 | Kontratat për shërbime të veçanta janë në pajtueshmëri me kornizën ligjore | 95.32 |
| Barazia në Punësim, Shërbime Sociale dhe Familjare | 4.1.1 | Të punësuar me nevoja të veçanta në institucione komunale | 21.69 |
| 4.1.2 | Të punësuar nga komunitetet jo-shumicë | 62.59 |
| 4.2.1 | Familje me nevojë të cilave iu është siguruar banimi dhe janë krijuar kushtet për lëshim të banimit social | 78.92 |
| 4.2.2 | Fëmijë me nevojë për strehim që iu është siguruar strehimi familjar | 97.72 |
| Kulturë, Rini dhe Sport | 5.1.1 | Hapësira për aktivitete sportive për numër të banorëve | 74.12 |
| Menaxhimi i fatkeqësive | 6.1.1 | Niveli i realizimit të planit komunal për menaxhimin e fatkeqësive | 8.06 |
| 6.1.2 | Intervenimet për mbrojtje nga fatkeqësitë | 95.14 |
| Planifikimi Hapësinor | 7.1.1 | Sipërfaqja e territorit të komunës i mbuluar me plane rregulluese (të hollësishme) | 12.91 |
| 7.2.1 | Kërkesa të shqyrtura për leje të ndërtimit | 90.17 |
| 7.2.2 | Ndërtesa të reja të inspektuara | 81.98 |
| 7.2.3 | Objekte të reja me leje të ndërtimit | 66.47 |
| Hapësirat Publike | 8.1.1 | Sipërfaqja e hapësirave të gjelbra publike në m2 për kokë banori | 15.41 |
| 8.1.2 | Sipërfaqja e hapësirave publike që mirëmbahen rregullisht | 64.52 |
| 8.1.3 | Hapësirat publike të pajisura me ndriçim publik | 73.90 |
| Infrastruktura Rrugore | 9.1.1 | Rrugët lokale të shtruara | 76.04 |
| 9.1.2 | Rrugët lokale të mirëmbajtura gjatë sezonës së verës | 58.76 |
| 9.1.3 | Rrugët lokale të mirëmbajtura gjatë sezonës së dimrit | 61.79 |
| 9.2.1 | Gjatësia e rrugëve lokale të pajisura me trotuare | 20.69 |
| 9.2.2 | Gjatësia e rrugëve lokale të pajisura me ndriçim publik | 38.75 |
| 9.2.3 | Gjatësia e rrugëve lokale të pajisura me shenjëzim vertikal dhe horizontal | 53.00 |
| 9.2.4 | Rrugët në zonën urbane me shteg të biçikletave | 4.62 |
| 9.2.5 | Rrugët lokale të riasfaltuara | 78.32 |
| Transporti Publik | 10.1.1 | Realizimi i planit komunal për transport lokal publik | 2.63 |
| 10.1.2 | Vendbanimet e përfshira në transportin lokal publik | 62.79 |
| 10.1.3 | Vendndalimet e shënjëzuara për automjetet e transportit publik | 69.26 |
| Parkingjet Publike | 11.1.1 | Numri i parkingjeve për parkimin e mjeteve motorike | 25.45 |
| 11.1.2 | Vendparkimet për mjete motorike në territorin e komunës | 13.11 |
| 11.1.3 | Vendparkimet e destinuara për taksi | 66.80 |
| 11.1.4 | Numri i parkingjeve me vendparkime të rezervuara për persona me aftësi të kufizuar | 56.80 |
| Uji i pijshëm | 12.1.1 | Realizimi i planit për ndërtimin dhe mirëmbajtjen e sistemit të ujësjellësit | 84.44 |
| 12.1.2 | Ekonomitë familjare, institucionet publike dhe njësitë biznesore të përfshira në sistemin e ujit të pijshëm | 75.70 |
| Kanalizimi | 13.1.1 | Realizimi i planit për ndërtimin dhe mirëmbajtjen e sistemit të kanalizimit | 86.54 |
| 13.1.2 | Ekonomitë familjare, instuticionet publike dhe njësitë biznesore të përfshira në sistemin e kanalizimit | 74.19 |
| Menaxhimi i Mbeturinave | 14.1.1 | Realizimi i planit komunal për menaxhimin e mbeturinave | 35.32 |
| 14.1.2 | Ekonomitë familjare që kanë qasje në sistemin e grumbullimit të mbeturinave | 77.85 |
| 14.2.1 | Realizimi i orarit për mbledhjen e mbeturinave | 91.52 |
| 14.2.2 | Inkasimi i mjeteve për mbledhjen e mbeturinave | 80.04 |
| 14.3.1 | Sasia e deponimit të mbeturinave në kilogram për kokë banori | 51.79 |
| Mbrojtja e Mjedisit | 15.1.1 | Realizimi i planit të veprimit lokal në mjedis | 19.32 |
| 15.1.2 | Lejet mjedisore komunale të lëshuara | 78.48 |
| 15.1.3 | Ndërtesat e reja që e kanë zbatuar lejen mjedisore komunale | 66.55 |
| Përfaqësimi Gjinor | 16.1.1 | Gratë e punësuara në institucione/administratën komunale | 100.00 |
| 16.1.2 | Gratë në pozita udhëheqëse në institucionet arsimore, shëndetësore dhe kulturore/sportive | 59.54 |
| 16.1.3 | Gratë e emëruara në pozita politike në komunë | 56.84 |
| 16.1.4 | Barazia gjinore tek anëtarët e komiteteve komunale | 91.96 |
| 16.1.5 | Barazia gjinore tek përbërja e këshillave lokale | 10.11 |
| 16.2.1 | Buxhetimi dhe shpenzimi i përgjegjshëm gjinor | 45.31 |
| 16.2.2 | Barazia gjinore në buxhetim për punësim dhe ndërmarrësi të grave | 47.48 |
| 16.2.4 | Plani komunal për barazi gjinore | 48.68 |
| 16.3.1 | Barazia gjinore tek emërtimet e rrugëve | 9.85 |
| 16.3.2 | Regjistrimi I pronësisë në emër të dy gjinive | 2.14 |
| Arsimi Parauniversitar | 17.1.1 | Çerdhe dhe kopshte në zona rurale për 10000 banorë | 0.61 |
| 17.1.2 | m2 të hapësirave për nxënës – urban dhe rural | 54.29 |
| 17.1.3 | Shkollat e paisura me kabinet te TIK | 61.39 |
| 17.1.4 | Shkollat me masa te eficiencës së energjisë | 50.81 |
| 17.1.5 | Siguria në institucionet e arsimit parauniversitar | 75.92 |
| 17.1.6 | Plotësimi i kushteve të kërkuara me infrastrukturë, paisje dhe mjete në institucionet e arsimit parauniversitar | 57.49 |
| 17.2.1 | Mësimdhënësit që i plotësojnë kriteret e kualifikimit të licensuar | 72.03 |
| 17.2.2 | Niveli i pajtueshmërisë me raportin nxënës për mësimdhënës - urban dhe rural | 57.07 |
| 17.2.3 | Plotësimi i buxhetit për arsim prej të hyrave vetanake | 18.07 |
| 17.2.4 | Plotësimi i vendeve të lira të punës në arsim me konkurs të rregullt | 94.00 |
| 17.3.5 | Kalueshmëria në maturën kombëtare kl.12-të (ndarja sipas gjinisë) | 68.89 |
| 17.3.7 | Braktisja e shkollës nga nxënësit (shkalla inverse) | 97.44 |
| Kujdesi Primar Shëndetësor | 18.1.1 | m2 të hapësirave KPS për 10000 banorë | 67.85 |
| 18.1.2 | Objektet e KPS që janë të pajisura sipas udhëzimit administrativ edhe shërbimet laboratorike | 41.78 |
| 18.2.1 | Niveli i pajtueshmërisë me raportin 1 mjek familjar edhe 2 infermier për 2000 banorë | 73.56 |
| 18.2.2 | Përqindja e buxhetit për kujdes primar shendetësor të mbështetur nga komunat prej të hyrave vetanake | 5.05 |
| 18.3.1 | Numri i vizitave të pacientëve në kujdesin primar shëndetësor për kokë banori | 39.22 |
| 18.3.2 | Fëmijët e përfshirë në programin e imunizimit | 83.90 |
| 18.3.3 | Ofrimi i kujdesit shëndetësor specifik për gra dhe femijë | 98.15 |
| Zhvillimi Ekonomik Lokal | 19.1.1 | Plani për zhvillim ekonomik lokal | 23.68 |
| 19.1.2 | Përgatitja dhe publikimi i listës së pronave komunale të planifikuar për dhënie në shfrytëzim | 44.12 |
| 19.1.3 | Niveli i azhurnimit të regjistrit të tatimit në pronë | 57.61 |
| 19.1.4 | Niveli i mbledhjes së faturës së tatimit në pronë (pa borxhe, interesa, ndëshkime) | 42.01 |

%

1. Të dhënat e raportuara nga Komuna e Mitrovicës veriore janë vendosur në Sistemin Elektronik pa nënshkrim/autorizim të kryetarit. Lidhur me këtë, është kërkuar konfirmim me shkrim nga kryetari i Komunës, i cili nuk është përgjigjur, për çfarë të dhënat për këtë komunë janë shpallur të pavlefshme. [↑](#footnote-ref-1)
2. Rregullore Nr.01/2020 për Sistemin e Menaxhimit të Performancës Komunale, neni 5.1.1 [↑](#footnote-ref-2)
3. Pa përfshirë 5 fusha të tjera të shtuara në rishikimin e SMPK-së [↑](#footnote-ref-3)
4. Mamusha, Dragashi [↑](#footnote-ref-4)
5. Komunat të cilat nuk kanë raportuar të kenë mbajtur takime publike për buxhet dhe KAB janë: Deçan, Kamenicë, Kllokot, Malishevë, Mamushë, Novobërdë, Ranillug, Shtërpcë, Zubin Potok, Zveçan, Leposaviq dhe Mitrovicë e Veriut. [↑](#footnote-ref-5)
6. Në këtë % të ulët ka ndikuar mungesa e Planeve për zhvillim ekonomik lokal, i cili është një nga indikatorët e kësaj fushe, i përmbushur në vetëm 9 komuna. [↑](#footnote-ref-6)
7. Në fushat si furnizimi me ujë dhe menaxhimi mbeturinave, komponentët e matjes janë kufizuar në ato veprime të cilat ndërlidhen me kompetencat ekskluzive të komunave. Treguesit nuk matin aspekte cilësore të këtyre shërbimeve, por kufizohen në kryesisht në shtrirje të shërbimit. Pra, nuk matet se Sa qytetarët kanë ujë të pijshëm, por Nëse ky shërbim ofrohet tek të gjitha subjektet. Furnizimi me ujë, aktualisht përmban indikatorë të cilët matin nivelin e planifikimit dhe realizimit të projekteve të komunave në këtë fushë si dhe shtrirjen e sistemit të ujit të pijshëm tek ekonomitë familjare, institucionet publike dhe ekonomitë biznesore, por jo edhe inkasimin e mjeteve e cila i përket kompanive rajonale të ujësjellësit të cilat janë në pronësi të nivelit qendror. Njësoj është vepruar edhe tek menaxhimi i mbeturinave, duke ditur se vetëm shtrirja e këtij shërbimi nuk përmbledh suksesin e të gjithë fushës. Në të ardhmen kjo fushë duhet të zgjerohet edhe me indikatorë të cilësisë të menaxhimit, ku mund të hyjnë ndarja e mbeturinave në burim, deponimi për të gjitha llojet e mbeturinave dhe përpunimi i tyre (riciklimi). Duke marrë parasysh se menaxhimi i mbeturinave është kompetencë e përzier në mes të nivelit lokal dhe atij qendror, në këtë fazë, matja dhe vlerësimit është kufizuar në nivelin e zbatimit të planit komunal për menaxhimin e mbeturinave, shtrirjes së sistemit të grumbullimit të mbeturinave sipas ekonomive familjare, zbatimin e orarit të mbledhjes së mbeturinave, nivelin e inkasimit të mjeteve për mbledhje të mbeturinave dhe sasinë e deponimit të mbeturinave. [↑](#footnote-ref-7)
8. [↑](#footnote-ref-8)
9. Edhe pse të dhënat e Mitrovicës Veriore janë raportuar në Sistem Elektronik të Performancë nga koordinatori I kësaj komune, të njëjtat nuk janë autorizuar nga kryetari I komunës. [↑](#footnote-ref-9)
10. Në vlerën e përgjithshme 51.60% ndikoi vlera 0% e llogaritur për komunat të cilat nuk kanë ofruar të dhëna. [↑](#footnote-ref-10)
11. Komunat Dragash, Mamushë, Partesh, Shtërpcë, Zubin Potok, dhe Leposaviq nuk kanë ofruar informat për numrin e parkingjeve publike [↑](#footnote-ref-11)
12. Tek % totale ka ndikuar shkalla e ulët e trajtimit të ujërave të zeza. Kjo fushë është mjaft specifike dhe arritjet e plota mund të konsiderohen vetëm në rastet kur menaxhimi i ujërave të zeza përcjellët me trajtimin e tyre përmes impianteve. Në vitin 2019, kjo fushë ishte shpallur e pavlefshme, për shkak se nuk janë ofruar të dhëna të sakta, duke bërë që të dhënat të konsiderohen nule. Edhe në ato komuna ku ishte raportuar për vënien në funksion të sistemeve për trajtimin e ujërave të zeza apo impianteve, të dhënat nuk ishin raportuar të plota në lidhje me numrin e vendbanimeve të përfshira në sistemet e impianteve. [↑](#footnote-ref-12)
13. Shumica e komunave nuk kanë dëshmuar ta kenë të hartuar Planin Lokal për mbrojtje të Mjedisit [↑](#footnote-ref-13)
14. Niveli 50% konsiderohet arritje e plotë e përfaqësimit duke u bazuar në Ligjin për Barazi Gjinore [↑](#footnote-ref-14)
15. Nuk kanë ofruar të dhëna komunat: Mitrovicë Veriore, Zubin Potok, Shtërpc, Novobërdë, Kllokot [↑](#footnote-ref-15)
16. Nuk kanë ofruar të dhëna: Mitrocia Veriore, Leposaviqi, Zubin Potoku, Shtërpca, Novobërda, Kllokoti [↑](#footnote-ref-16)